Viranomaisen yksityisiltä saamat aineistot eivät ole julkisia siltä osin kuin ne sisältävät liike- ja ammattisalaisuuden tai yksityisen elinkeinotoiminnan piiriin kuuluvaa tietoa, jonka julkistaminen aiheuttaisi elinkeinonharjoittajalle taloudellista vahinkoa. Liikesalaisuus on yleensä yrityksen liiketoiminnan kannalta sellaista merkityksellistä tietoa, jonka salaamiselle yrityksellä on erityiset intressit. Tiedot voivat liittyä kilpailijasuojaan, yhteiskuntasuhteisiin, tekniseen tai kaupalliseen osaamiseen, hallintoon, budjetointiin, toimintastrategiaan, tietotaitoon, yrityskokemukseen tai liikeideaan. Sitä vastoin esimerkiksi elinkeinotoiminnan laajuus ei ole liikesalaisuus. Vastaavasti ammattisalaisuudessa on kysymys tiedosta, joka liittyy ammatin harjoittamiseen, ammattitaitoon tai luottamuksellisiin asiakassuhteisiin. ”Muunlaisen vastaavan yksityistä elinkeinotoimintaa koskevan tiedon” voi salata, jos julkistamisesta voidaan katsoa aiheutuvan taloudellista vahinkoa ja jos kyseessä on tieto, jonka elinkeinonharjoittaja haluaa pitää salassa.\nSalassapidolla ei ole kuitenkaan laillista perustetta, jos tiedoilla on merkitystä kuluttajien terveyden tai ympäristön terveellisyyden kanssa. Lisäksi elinkeinotoiminnasta haittaa kärsivien oikeuksien valvominen saattaa edellyttää tietojen julkisuutta. Salassapito ei ole oikeutettua myöskään, jos tiedot liittyvät elinkeinonharjoittajan velvollisuuksiin ja niiden hoitamiseen. Ei-salattavia tietoja ovat esimerkiksi tuotteiden koostumukset tai tehtaan ympäristövaikutukset. Tarvittaessa viranomaisen on arvioitava salassapitointressejä objektiivisesti ja kokonaisuutena esimerkiksi yrittäjää kuulemalla.\nVäite liikesalaisuudesta. Pelkkä väite tietojen kuulumisesta liikesalaisuuden tai ammattisalaisuuden piiriin ei ollut riittävä. Tietojen luovuttamisesta kieltäytyvän viranomaisen oli pitänyt selvittää tarkemmin, mihin tällainen käsitys perustui. (KHO 2803/12.11.2001)\nSalassapitotahto. Yrityksen tahto salata asiakirja vetoamalla omaan liikesalaisuuteensa ei yksistään ole ratkaiseva tekijä, mutta yrityksen näkemykset otetaan huomioon kokonaisharkinnassa. Jos kyse on yleisöjulkisuudesta, arviointiin ei vaikuta se, kuka sivullinen tietoja pyytää tai mihin tiedon pyytäjä tietoja aikoo käyttää. Kilpailuviranomainen oli päättänyt luovuttaa pyydetyn asiakirjan niiltä osin, kun se ei sisältänyt yrityksen liikesalaisuudeksi katsottavia tietoja. Yrityksen mukaan julkisiksi todetut tiedot kuitenkin kertoivat merkittäviä asioita sen strategiasta, jonka vuoksi yritys oli vaatinut asiakirjan salaamista kokonaan. Hallinto-oikeuden mukaan liikesalaisuuden paljastuminen merkitsee yleensä yrityksen kilpailuedun menettämistä tai heikentymistä. Kyseessä oleva kirjelmä ei viranomaisen julkiseksi katsomilta osin sisältänyt sellaisia tietoja, jotka olisivat täyttäneet tämän ehdon. (Helsingin HAO 06360/08/1203) / Asiakirjan laatijan salassapitotahto ei ollut ratkaisevaa julkisuuslain soveltamisessa. Yrityksen valtiovarainministeriölle luovuttamia automallikohtaisia aikasarjoja koskevat tiedot autoveronlain valmistelussa eivät olleet liikesalaisuuksia sillä perusteella, että yritys itse oli halunnut pitää niitä sellaisina. (KHO 582/15.3.2002)\nLakannut liiketoiminta. Liike- ja ammattisalaisuuden suojaa koskeva salassapitoperusteen soveltaminen edellyttää liiketoiminnan jatkumista, jotta suojeltavia kilpailuolosuhteita olisi edelleenkin olemassa. Toiseen pankkiin sulautuneista pankeista laaditun erityistarkastusmuistion julkistamisesta ei voinut aiheutua vahinkoa konkurssiin joutuneelle elinkeinonharjoittajalle. (KHO 1229/24.5.2002) / Tietojen luovuttamisella entisistä asiakkaista ei ollut vaikutusta selvitystilassa olevan pankin toimintaan. (KHO 2041/13.7.2000) / Erityistilintarkastuskertomus ei voinut sisältää yhtiön ammattisalaisuuksia, koska yrityksen toiminta oli lakannut. (Hämeenlinnan HAO 01233/09/1203 6.10.2010)\nLiikesalaisuus ja asianosaisjulkisuus. Kauppa- ja teollisuusministeriö ei ollut esittänyt riittävää perustetta, miksi kirjeen peitetty osa ei olisi voinut vaikuttaa asianosaisen asemassa pyynnön tehneen yrityksen oikeuskäsittelyyn. Ministeriö oli luovuttanut yritykselle asianosaisoikeuden nojalla vain osan kirjeestä. Kirje sisälsi kansainvälisen lentoyhtiön selvityksen suhtautumisestaan vastakaupparahoitukseen. Suomen valtion ja koneenvalmistajan välinen vastaostosopimus sisälsi salassapitolausekkeen, jonka mukaan valmistajan Suomeen toimittamat tiedot ovat luottamuksellisia ja tätä kautta julkisuuslain mukaisia liikesalaisuuksia. (KHO 3198/12.12.2007)\nAjankohtaisuus. Teknologian kehittämiskeskuksen oli luovutettava myös viimeisimmät tiedot yrityksille ja yhteisöille myöntämästään rahoituksesta. Ajan kulumisella ei ollut ratkaisevaa merkitystä salassapidolle. Pyydetyt tiedot eivät olleet hankekohtaisia tai muutoinkaan niin yksityiskohtaisia, että niiden julkitulo olisi voinut heikentää asianomaisten yritysten tai yhteisöjen markkina-asemaa. Liikesalaisuuden pohjalta salassa pidettävissä tiedoissa kyse on yritysten liiketoiminnan kannalta kilpailuedun menettämisestä tai heikentämisestä. Korkeimman hallinto-oikeuden aiempi julkisuusmyönteinen ratkaisu (3150/2.12.2002) oli koskenut tätä vanhempia Tekesin yritystukipäätöksiä. Tekes oli perusteluissaan mieltänyt vanhojen tukipäätöstensä salassapidon tarpeen ajan kuluessa vähentyneen. (Helsingin HAO 779/28.10.2003)\nKunnan ja elinkeinoharjoittajien väliset sopimusjärjestelyt. Kunta ei voinut salata pöytäkirjoja elinkeinoharjoittajien kanssa tekemistään sopimuksista. Pöytäkirjat olivat julkisia, kun sopimukset oli käsitelty asianmukaisesti ja ne oli liitetty kunnan arkistoon. (KHO 1066/5.5.2006)\nKurssilaisten salassapitovelvoite. Aikuiskoulutukseen osallistujilta edellytetty salassapitosopimus ei ollut poikkeuksellinen menettely kurssilla, jonka aikuiskoulutuskeskus oli järjestänyt yhdessä yksityisen yrityksen kanssa. Salassapitosopimuksen perusteena oli liike- ja ammattisalaisuuden suojaaminen. (EOA 28.11.1994)\nVuokratyöntekijöiden työsopimukset. Vuokratyöntekijöistä maksetut korvaukset olivat työvoimapalveluyrityksen ja sen sopimuskumppanin välinen liikesalaisuus. Yrityksen ulkomaisen työvoimat palkka- ja työsopimusasiat voitiin tällä perusteella salata. (KHO 5/8.1.2007)\nVuokrasopimus. Kuntien eläkevakuutus luovutti kiinteistön vuokrasopimuksen, mutta poisti siitä tietoja. Poistetut tiedot olivat: sopimuksen taustoja koskevat tiedot; kohteen kuntoa, käyttöönottoa, hoitoa ja kunnossapitoa koskevat tiedot; rakennusta, tiloja ja käyttöä koskevat tiedot; vuokra-aika; vuokran määrä ja kustannusten korvausta koskevat tiedot; kunnossapidon vastuunjako; kiinteistöyhtiön osakkeiden omistus; vakuuksiin ja veroihin liittyvät tiedot; osapuolten vahinkovastuut; vuokrasuhteen päättyminen sekä vuokrasopimuksen tulkintaa ja sitä koskevia ilmoituksia koskevat tiedot. Hallinto-oikeuden mukaan poistetut tiedot sisälsivät yksityiskohtaisia tietoja vuokraehdoista. Tiedot liittyivät kiinteästi Kevan taloudelliseen toimintaan ja niiden julkistaminen olisi heikentänyt sen mahdollisuuksia vastaavien sopimusten tekemiseen ja olisi antanut kilpailijoille etua. (Helsingin HAO 05235/09/1203 /31.3.2010)\nKiinteistökauppaan liittyvät liikesalaisuudet. Julkinen kaupanvahvistaja oli menetellyt väärin peittäessään tiedon kaupassa siirtyneiden arvopaperien määrästä. Jotkin tiedot olivat saatavilla myös osake- ja osakasluettelosta sekä yhtiön tilinpäätöstiedoista, eikä niitä tästä syystä voitu pitää lain tarkoittamalla tavalla salaisina. Muuten kaupan välittäjä oli toiminut oikein peittäessään tiedot, joilla oli katsottava olevan merkitystä yritysten elinkeinotoiminnalle. Kaupanvahvistaja oli luovuttanut yksityisten yritysten ja kuntayhtymän välisen kiinteistökaupan kauppakirjan jäljennöksen niin, että asiakirjasta olivat selvinneet kiinteistön luovutustarkoitus, kaupan osapuolet, kauppahinta sekä luovutettavat kiinteistöt. Muut tiedot oli peitetty. (Vaasan HAO 00414/02/5300)\nKiinteistökaupan ostajien keskinäinen sopimus. Julkinen kaupanvahvistaja oli toiminut oikein kieltäytyessään antamasta jäljennöstä kiinteistökauppaan liittyvästä ostajien keskinäisestä sopimuksesta. Sopimus liitteineen koski yritysten välisiä taloudellisia suhteita ja muita yritysten kaupallis-taloudellisia tietoja, joilla katsottiin olevan merkitystä yritysten liiketoiminnalle. Sopimuksessa kaupan osapuolet olivat sopineet, millä tavalla kaupan kohteeseen sisältyvä omaisuus ja siihen rinnastettavat erät sekä velvollisuus niihin kohdistuvaan kauppahinnan maksamiseen ostajien kesken jaettiin. (Vaasan HAO 00621/02/5300)\nKaupungin pankkisopimus. Kaupungin ja pankin välinen pankkiasioiden periaatteita koskeva sopimus sisälsi pankin liiketoimintaa koskevia salassa pidettäviä tietoja. Kyseiset tiedot liittyivät kaupungin kassavarojen sijoittamiseen, sijoituksille maksettavaan korkoon sekä kaupungin asuntotuotannon ja -hankinnan rahoittamiseen. (KHO 1991/23.8.1991)\nAsianosaisuus ja yhteistyötä koskevat asiakirjat. Yrityksellä oli oikeus saada asiakirjat, joissa käsiteltiin sen aiempaa toimintaa viranomaisen kanssa. Yritys oli kuitenkin vaatinut itselleen myös tallennekappaleita. Sen mukaan asiakirjat sisälsivät tietoja, joita viranomaisen uusi yhteistyökumppani voisi hyödyntää omassa toiminnassaan. Tietoja asiakirjoista oli oikeus saada, koska pyytäjä oli tapauksessa asianomainen. Asiakirjat eivät sisältäneet liikesalaisuuksia, minkä perusteella ne olisi pitänyt salata mahdollisilta muilta tahoilta. (KHO 3442/30.12.2002)\nAmmattiyhdistyksen tiedonsaantioikeus. Työsuojelupiiri oli toiminut oikein kieltäytyessään luovuttamasta ammattiyhdistykselle työnantajayrityksen työehtosopimuksen noudattamisesta laatimaa selvitystä. Ammattiyhdistyksen esittämä valvontatehtävä ei aiheuttanut tiedonsaantioikeutta kyseiseen liikesalaisuuksia sisältäneeseen asiakirjaan. (Helsingin HAO 00845/09/1203)\nJäänsärkemisen hinta. Liikennevirasto ei luovuttanut kopioita kaikista voimassa olevista jäänmurtosopimuksista, koska useat yhtiöt olivat ilmoittaneet, että sopimusten hintatiedot olivat luottamuksellisia. Liikenneviraston mukaan hintatietojen antaminen vaarantaisi jatkossa jäänmurtotarjousten saannin. Oikeuden mukaan ”yrityksillä ja Liikennevirastolla voidaan yritysten liiketoiminta ja Liikenneviraston suorittama jäänmurtotoiminnan hankinta huomioon ottaen arvioida olevan asiassa ymmärrettävä salassapitointressi”. (Kouvolan HAO 00333/10/1203 /29.10.2010)\nTaulukko tuotteiden teknisistä eroista. Merenkulkulaitos kieltäytyi luovuttamasta vesiskoottereita valmistavan yrityksen viranomaiselle antamaa vertailutaulukkoa. Taulukosta kävi ilmi eri markkina-alueille tarkoitettujen tuotteiden teknisiä eroavaisuuksia. Valmistajan mukaan taulukko oli erittäin luottamuksellinen. Hallinto-oikeuden mukaan tiedon antaminen taulukosta vaarantaisi viranomaisen valvonnan ja sen toteutumisen. Lisäksi asiakirja sisälsi liikesalaisuuksiksi katsottavia tietoja. (Turun HAO 01269/09/1203 /23.3.2010)\nEsitutkintamateriaaliin sisältyvä liikesalaisuus. Yrityksellä oli oikeus takavarikon yhteydessä vain itseään koskevaan tietoon. Poliisi oli menetellyt oikein kieltäytyessään luovuttamasta toisen yrityksen atk-palvelimelta takavarikoitua tietoa. Yritystä itseään koskeva takavarikoitu tieto oli saatettu sen tietoon, mutta muun tiedon luovuttaminen olisi loukannut takavarikon kohteena olleen yrityksen liikesalaisuutta. (Vaasan HAO 01946/02/5300)\nEsitutkintamateriaaliin sisältyvä kaavio sähköpostiliikenteestä. Yrityksen sähköpostiliikenteestä laadittu kaavio kuului liikesalaisuuden piiriin, koska siitä ilmeni tietoja yhtiön palveluksessa olevista henkilöistä sekä hallinnollisorganisatorisia seikkoja. Tietopyynnön kohteena ollut kaavio oli liitetty poliisin esitutkinta-aineistoon. Asiakirjasta ei voitu peittää salattavia tietoja, koska tällöin sen sisältö ei olisi ollut enää ymmärrettävissä. (KHO 3562/1/07)\nRuokahuollon yksikköhinta. Tarjouksissa ilmoitetut tuotenimikkeitten yksikköhinnat ja kokonaishinnat alennusprosentteineen olivat tietoja, jotka eivät laskentatavasta johtuen voineet vaikuttaa asian käsittelyyn siltä osin, kuin kyse oli eri tarjousten vertailusta. Sen sijaan tarjoukset olivat kokonaishinnan osalta julkisia. (Hämeenlinnan HAO 01428/09/1203 /26.5.2010)\nIlotulitus. Ilotulitusnäytöstä koskevassa tarjouksessa eritellyt räjähteiden kaliiberia, lukumäärää, kokoa, räjähdyskertoja ja efektejä koskevat tiedot koskivat ilotulituskokonaisuuden yksityiskohtaista järjestämistä. Kysymyksessä oli tarjouksen tehneen yrityksen liikesalaisuus. (KHO 3835/1/09 /20.4.2010)\nTarjouksen kokonaishinta. Viranomaisen tarjouskilpailussa voittaneen kilpailijan tarjoustiedot olivat hintaa lukuun ottamatta salassa pidettäviä. Teknisen liike- ja ammattisalaisuuden rajaa ei ollut mahdollista purkaa asianomaisen tietojensaantioikeuden perusteella. Tapauksessa puhelinliikennepalvelun kokonaishinta oli julkinen, mutta yksikköhinnat eivät. (KHO 3078/29.11.2007)\nViranomaisen järjestämä tarjouskilpailu. Tarjouskilpailun perusteella laadittua yhteenvetolistaa ei voitu pitää sellaisena asiakirjana, joka olisi sisältänyt laitoksen kilpailukykyyn vaikuttavia tai yksityisten yritysten liike- tai ammattisalaisuuteen kuuluvia asioita. Tarjousasiakirjat tulevat julkisiksi silloin, kun sopimus hankinnasta on tehty. Yhteenvedon julkaiseminen ei enää vaikuttanut kilpailutukseen, koska laitoksen omasta menettelystä johtui, että varsinainen kilpailutus oli jo tehty siinä vaiheessa kun yhteenvetolista oli laadittu. (Rovaniemen HAO 00453/00/5300)\nKuljetustarjousten liikesalaisuudet. Viranomaisen maantiekuljetuksia koskevat tarjoukset eivät sisältäneet liikesalaisuuteen kuuluvia tietoja. (Kuopion HAO 00261/07/1203)\nTarjouskilpailuasiakirjat. Teemapuiston johtajan olisi pitänyt luovuttaa puiston kioskien ylläpidosta järjestetyn tarjouskilpailun voittanut hakemus kilpailussa hävinneelle osapuolelle. Asiakirjan luovuttaminen ei rikkonut voittaneen osapuolen teknistä liike- tai ammattisalaisuutta. Osa hakemuksesta sisälsi yleisluontoisia tietoja, muta myös tarkempia tietoja sisältänyt osa olisi voitu luovuttaa asianosaisena olleelle hävinneelle osapuolelle. (Helsingin HAO 01653/08/1203)\nTyösuhteen alkamisajankohta. Yrityksellä oli oikeus saada tieto asiakirjasta, josta ilmenivät päivämäärät kahden henkilön työsuhteiden alkamisesta vakuutuksenvälittäjäksi rekisteröidyn yhteisön palvelukseen. Sosiaali- ja terveysministeriönä tehtävänä oli valvoa vakuutusvälittäjiä ja sillä oli hallussaan kaivatut asiakirjat. Tieto ei sisältänyt henkilöiden ammattisalaisuuksia, eikä sitä siksi voitu pitää liikesalaisuutena. (KHO 1906/7.6.1996)\nKliiniset lääketutkimukset. Lääkelaitoksen ei tarvinnut luovuttaa ihmisille tehtävien kliinisten lääketutkimusten tietoja. Ne sisältävät liikesalaisuudeksi luokiteltavia tietoja, joiden perusteella voitiin myöhemmin hakea myyntilupaa lääkkeille. (Helsingin HAO 05/0261/2 /12.4.2005)\nKliinisten lääketutkimusten vaikuttavat aineet. Kliinisten lääketutkimusten vaikuttavaa ainetta koskevaa tietoa ei pidetty liike-, ammatti- tai tutkimussalaisuutena, mikäli siitä ei käynyt ilmi lääketutkimusta tekevän yrityksen, laitoksen tai tutkijan tiedot. Tietopyyntö palautettiin Lääkelaitokselle uudelleenkäsiteltäväksi. (Helsingin HAO 06/0560/2 /10.5.2006)\nLääkkeiden myyntilupahakemusten vireilletuloajat. Myyntiluvan hakijaa ja lupahakemuksen vireilletuloa koskevat tiedot olivat julkisia tietoja. Lääkelaitos oli kieltäytynyt luovuttamasta kahden yhtiön myyntilupahakemusten vireilletuloaikoja koskevia tietoja vedoten liikesalaisuuteen. Asian käsittelyn ei voitu katsoa olevan liikesalaisuus, koska myyntiluvan hakeminen lääkeaineelle on lakisääteinen velvollisuus. (Helsingin HAO 07/0123/2 /13.2.2007)\nKliinisten lääketutkimusten ilmoitukset ja päätökset. Tieto kliinistä lääketutkimusta koskevan ilmoituksen vireilletulopäivästä ja päätöksen antamispäivästä ovat julkisia diaaritietoja ja ne on niitä pyytävälle luovutettava. Lääkelaitos oli kieltäytynyt luovuttamasta ilmoitusten ja niistä tehtyjen päätösten päivämäärätietoja vetoamalla liikesalaisuuteen. Useat lääkeaineet oli mahdollista yhdistää lääketutkimusta tekevään yritykseen. (Helsingin HAO 07/0837/2 /15.6.2007)\nEettisen toimikunnan lausunto. Tietopyyntö koski eettisen toimikunnan käsittelemän lääketieteellisen tutkimuksen tutkimussuunnitelmaa koskevia lausuntoja, pöytäkirjanotteita sekä tutkimuksesta vastaavan henkilön eettistä arviota. Oikeuden mukaan tällainenkin tieto, vaikka sen antamisesta aiheutuisi taloudellista vahinkoa, jää salassapidon ulkopuolelle, jos tieto on merkityksellinen kuluttajien terveyden tai ympäristön terveellisyyden suojaamiseksi tai toimikunnasta haittaa kärsivien oikeuksien valvomiseksi tai jos tieto koskee elinkeinonharjoittajan velvollisuuksia ja niiden hoitamista. Kyseessä ollut pöytäkirja ja arvio sisälsivät liikesalaisuuden nojalla salassa pidettäviä tietoja, mutta pöytäkirja oli osin julkinen. Päätöksestä valitettiin korkeimpaan hallinto-oikeuteen. (Helsingin HAO 03288/09/1203 /31.5.2010)\nTutkimuksen esisopimus. Tutkimushanketta koskevasta esisopimuksesta ilmeni rokotustutkimuksen valmisteluun, toteutukseen ja talouteen liittyviä seikkoja, jotka liittyivät kiinteästi osakeyhtiön liiketoimintaan. Lisäksi yhtiöllä oli salassapitotahto. Oikeuden mukaan sopimus oli salassa pidettävä. Päätöksestä valitettiin korkeimpaan hallinto-oikeuteen. (Helsingin HAO 04763/09/1203 /31.5.2010)\nTekesin tutkimussuunnitelma. Teknologian kehittämiskeskuksen oli luovutettava tiedonpyytäjälle tutkimuksesta, johon suunnitelmaa pyytänyt oli itse osallistunut. Tutkimukseen liittyvä yritys oli jo antanut luvan suunnitelman luovuttamiselle. Tekes oli kieltäytymisessään vedonnut asiakirjan sisältämiin liikesalaisuuksiin ja siihen, ettei pyytäjä ollut perustellut asianosaisuuttaan. (Helsingin HAO 07/0098/2 /31.1.2007)\nOpinnäytetyön salassa pidettävät osat. Teknillinen korkeakoulu ei menetellyt lainvastaisesti tai ylittänyt korkeakoululle kuuluvaa harkintavaltaa vaatiessaan liikesalaisuuksina pidettävien tietojen siirtämistä opinnäytetyön tausta-aineistoon siten, että itse työstä tuli kokonaan julkinen. Näin meneteltynä opinnäytetyöt ja opetus voidaan saattaa riittävän laajan tieteellisen ja muun arvioinnin kohteeksi. (AOA 2244/4/00)


Satu ja Sanna, Author at Kaamoskuutamolla - Sivu 3 19:stä\nSatu ja Sanna\n31/03/2021 - Satu ja Sanna\nKimmeltävät keväthanget ovat painahtaneet vesisateen ja plussakelien myötä ja koko talven pihassa ilahduttanut lumilinna on nyt sulanut olemattomiin. Tämä on se aika vuodesta, kun tiet sulavat loskaisiksi ja pientareet muuttuvat … lisää\n31/03/2021 30/03/2021 - Satu ja Sanna\nKustannussopimuksen saaminen on vaikeaa. Viimeisen vuosikymmenen aikana kirjojen myyntimäärät ovat laskeneet ja kustantamot ovat keskittyneet yhä enemmän tunnettuihin kirjailijoihin ja heidän hyvin myyviin kirjoihin, jolloin myös vuosittain kustannettavien kirjojen nimikemäärä … lisää\n01/04/2021 01/03/2021 - Satu ja Sanna\nMaaliskuussa illan valoistuvat vauhdilla ja, kun loppukuusta siirretään kelloja, tähtitaivaan ihailu siirtyy entistä myöhemmälle. Pitääkin yrittää nyt nauttia näistä talven viimeisistä hetkistä, sillä kevät tulee sitten aina niin nopeasti. Toivotaan … lisää\nTalvi jää nyt taa ja kevättalven auringonpaiste ja upeat ulkoilukelit odottavat! Niistä saatiinkin jo viikonloppuna hieman esimakua. Täytyy kyllä myöntää, että mieli on hieman haikea, sillä tämä talvi on ollut … lisää\n02/02/2021 - Satu ja Sanna\nSilmiimme osui Ylen juttu vuodelta 2018, jossa kerrottiin kattavasta tutkimuksesta, jonka mukaan täysi kirjahylly kotona luo lapselle elinikäistä etua katsomatta vanhempien koulutustasoon tai varallisuuteen. Tämähän on lukutoukille aivan mahtava uutinen! … lisää\n← Edellinen Sivu1 Sivu2 Sivu3 Sivu4 … Sivu19 Seuraava →\nHOSSAN KANSALLISPUISTON PÄIVÄRETKET\nNYT ALKAA OLLA KESÄN TUNTUA!


Olet täällä: Alkuun / Uutiset / 24 kira-toimijaa kohti hiilineutraalia liiketoimintaa\nHiilineutraalin rakennetun ympäristön #BuildingLife-toimintaohjelman luonnos julkaistiin syyskuussa, ja se viimeisteltiin kommenttien pohjalta. Päivitetylle toimintaohjelmalle on antanut tukensa 21 alan yritystä ja 3 kaupunkia.\nAlan johtavien organisaatioiden kannattama ja Green Building Coucil Finlandin kokoama #BuildingLife-toimintaohjelma on voimakas tahtotilan ilmaus: rakennettu ympäristö halutaan hiilineutraaliksi vuoteen 2035 mennessä.\nTavoitteen ovat allekirjoittaneet Helsinki, Tampere, Lahti, One Click LCA Ltd., A-Insinöörit, Granlund, Sweco Finland, Realia Management, Saint-Gobain Finland, Stora Enso, KONE Suomi ja Baltia, Consolis Parma, Peikko Group, Bonava Suomi, Ilmarinen, SOK, Antilooppi Management, SRV, Fira, Skanska, Ramirent, EcoReal, Durat ja Rototec. Allekirjoittajat ovat sitoutuneet hiilineutraaliustavoitteisiin ja aktiivisesti kehittävät omaa toimintaansa vähähiiliseksi ja kiertotaloudelliseksi.\nGreen Building Coucil Finlandin mukaan tilaajat, sijoittajat ja loppukäyttäjät edellyttävät kestävän kehityksen mukaista rakennettua ympäristöä, ja siihen ohjaa myös asteittain laajentuva ja tiukentuva lainsäädäntö.\nHiilineutraalin rakennetun ympäristön #BuildingLife-toimintaohjelma on Green Building Coucil Finlandin mukaan selkeä pohja yrityksen omalle suunnitelmalle. Toimintaohjelmassa on kaikenkokoisille toimijoille suuntaviivat oman toiminnan kehittämiselle.\nToimintaohjelmaan voi tutustua osoitteessa figbc.fi/buildinglife. Green Building Coucil Finland on kestävän rakennetun ympäristön yhteistyöverkosto.\nKolme vuotta Suomessa toiminut talotekniikan hätäkeskus 24 Center käynnisti syyskuussa pilottijakson Tukholmassa.\nKategoriassa: Uutiset Avainsanoilla: #BuildingLife-toimintaohjelma, A-Insinöörit, A-Insinöörit Oy, Antilooppi Management, Bonava Suomi, Consolis Parma, Durat, EcoReal, Fira, granlund, Green Building Coucil Finland, Helsinki, Hiilineutraali, Ilmarinen, KIRA, KONE Suomi, Lahti, One Click LCA Ltd, One Click LCA Ltd., Peikko Group, Ramirent, Realia Management, Rototec, Saint-Gobain Finland, skanska, SOK, SRV, Stora Enso, Sweco Finland, Tampere, toimintaohjelma


TAOASIS Frankinsensi eteerinen öljy 5 ml – ihollashop.com\nHinta €15,50 Alennuksessa\nFrankinsensi eteerinen öljy valmistetaan Virak-puulajin pihkakyynelistä. Fankinsensia on käytetty vuosituhansia seremonioissa suitsukepihkana.\nTuoksu on raikas ja pihkainen, aavistuksen verran eucalyptysmäistä hengitystä avaavaa raikkautta. Aromaterapeuttisilta vaikutuksilta rauhoittava ja rentouttava. Kosmetiikassa Frankinsensia käytetään ikääntyneen ja veltostuneen ihon hoidossa.\nINCI: Boswellia Serata Oil, Limonene, Linalool


SAK:ssa rasvataan jo lakkokonetta | Yle Uutiset\nSAK:ssa rasvataan jo lakkokonetta\nTyömarkkinajärjestöt ilmoittivat tiistaina halustaan jatkaa neuvotteluja välttääkseen hallituksen esittämät ns. pakkolait. Samaan aikaan SAK on alkanut kouluttaa järjestöväkeään mahdollisia työtaisteluita varten.\n20.1.2016 • Päivitetty 20.1.2016 11:15\nKuopiolaisen hotellin neuvottelutila on tiistai-iltana täynnä, kun joukko Suomen ammattiliittojen keskusjärjestö SAK:n pohjoissavolaisia aktiiveja asettuu kuulemaan terveisiä suoraan pääkallonpaikalta, Hakaniemestä. Pääosin luottamusmiehistä koostuvalle joukolle on tullut puhumaan SAK:n järjestöpäällikkö Eija Harjula.\nJärjestöpäällikön mielestä vallalla on usein väärä käsitys siitä, että kaikki työtaistelutoimet olisivat laittomia.\n– Kenelläkään ei ole lähtökohtaista halua järjestää laittomuuksia, Harjula muistuttaa.\n– Ehkä on kuitenkin hyvä aina välillä teroittaa, mitkä toimet täytyy tehdä, jotta ollaan laillisuuden tiellä.\nKoulutusta ympäri maata\nSAK on järjestänyt vastaavanlaisia koulutustilaisuuksia omille aktiiveilleen jo neljällä paikkakunnalla: Rovaniemellä, Tampereella, Kouvolassa ja Kuopiossa. Ensi viikolla on edessä vielä yksi tilaisuus Turussa.\n– Ei tässä sotaan olla valmistautumassa, sillä nyt näyttää siltä, että ollaan valmistautumassa neuvotteluun, Harjula naurahtaa.\nPahimpaan valmistauduttu jo syksystä alkaen\nKuopiossa työtaisteluun valmistautumista ei kuitenkaan pysäyttänyt se, että työmarkkinajärjestöt kertoivat juuri samana päivänä halustaan jatkaa neuvotteluja.\nKuopiolaisen Servican pääluottamusmies Reijo Räsäsen mukaan ammattiyhdistyksessä on neuvotteluista huolimatta valmistauduttava pahimpaan.\n– Totta kai on valmistauduttava, koska tämä ei nyt enää mene fiksusti.\nRäsänen viittaa hallituksen syksyllä esittämiin ns. pakkolakeihin. Hänen mukaansa työtaisteluun on valmistauduttu henkisesti jo siitä saakka.\n– Jokaisella yhdistyksellä on omat suunnitelmansa, hän tunnustaa.\nOsa aktiiveista odottaa saavansa illan aikana hyvinkin konkreettista tietoa. Pohjoissavolaisen Osuuskauppa PeeÄssän pääluottamusmies Kati Miinaa kiinnostavat esimerkiksi lakkorajat.\n– Itselleni on vielä hieman hämärä se alue. Tarvitsen siihen neuvoja, hän myöntää.\nUlkopuolisilta suljettu tilaisuus\nKuopiossa pidetyn koulutustilaisuuden sisältö jää lopulta vain SAK:n aktiivien tietoon. Järjestön mukaan kyseessä on sisäinen koulutustilaisuus, jossa media ei saa olla paikalla.\nSAK:n järjestöpäällikkö Eija Harjula puolestaan luottaa siihen, että kenttäväki ei villiinny liikaa, vaikka lakkokonetta jo ilmiselvästi rasvataankin.\n– Luotan siihen, että ammattiliitot ja ammattiosastot tietävät viime kädessä sen, mitä järjestölliset toimet käytännössä tarkoittavat, hän muotoilee.\n– Että mitkä ovat vastuut ja velvoitteet, jos sellaiseen tilanteeseen mennään.\nAnalyysi: Kynämiesten viimeinen taisto 20.1.2016\nLyly: AKT otetaan mukaan yhteiskuntasopimukseen vasta, kun ratkaisu on tarjolla 19.1.2016\nLyly esittäisi uudelleen SAK:n syksyn neuvottelutarjousta 19.1.2016\nAkava valmis neuvottelemaan yhteiskuntasopimuksesta 19.1.2016\nSTTK:n Palola uskoo, että neuvotteluhaluja vielä on 16.1.2016\npolitiikkakotimaaSuomen Ammattiliittojen Keskusjärjestö SAKPalkansaajajärjestöt ja ammattiliitottyömarkkinapolitiikkatyötaistelutetujärjestötlakotKuopioHarju, KouvolaedunvalvontatyöpolitiikkaluottamusmiehettyömarkkinatHarjujärjestötoiminta


Wärtsilä on päättänyt omien osakkeiden hankinnan\nWärtsilä Corporation, Pörssitiedote, 6 toukokuuta 2021 at 17.15 UTC+2\nKuten 22.4.2021 tiedotettiin, Wärtsilä Oyj Abp:n hallitus päätti käyttää 4.3.2021 pidetyn varsinaisen yhtiökokouksen myöntämää valtuutusta hankkia yhtiön omia osakkeita.\nOmien osakkeiden hankinnat alkoivat 27.4.2021 ja päättyivät 5.5.2021. Tämän jakson aikana Wärtsilä hankki 1 700 000 omaa osaketta keskihintaan 10,8007 per osake. Määrä vastaa noin 0,29% yhtiön kokonaisosakemäärästä, joka on 591 723 390 osaketta.\nHankitut osakkeet käytetään Wärtsilä Oyj Abp:n osakepohjaisten kannustinjärjestelmien mukaisiin maksuihin. Osakkeet hankittiin Nasdaq Helsingin järjestämässä julkisessa kaupankäynnissä hankintahetken markkinahintaan.\nHankintojen jälkeen yhtiön hallussa on yhteensä 1 700 000 omaa osaketta.


Menossa mukana: Kaaka, Matti, Jani, Sanna, Kati, Aku, Pete, Anni ja Petri\nTästä alkaa toistaiseksi nimettömän vaellusryhmämme kronikka. Josko täältä karanteenitelttamme uumenista jotain luettavaksi kelpaavaa syntyisi.\nKuten yllä siis lukee, lähtömme päivämäärä oli 29. elokuuta - lauantai siis. Joillain (krrhmm!) matka oli alkanut jo aamulla klo 06.07 Mellunmäentien bussipysäkiltä mutta suurin osa kuitenkin aloitti reissunsa vasta ~ klo 15 Oulun linkkariasemalta tai ~15.15 R-ovelta. Kuskina meillä oli äärimmäisen puhelias heppu, joka tiesi kertoa vetyperoksidin vaaroista, hampun kasvatuksesta ja rypsiöljyn soveltuvuudesta polttoaineeksi.\nMatka sujui erittäin rattoisasti ja sutjakasti. Alkutaipaleella hieman esittelimme itseämme ja Jällivaarassa steppasimme huoltsikalla, jonka toaletti oli varsin kummaa laatua. Meikäläisen Karita koputti sieltä ulos ja jäi itse asumaan. Se kohteliaista tavoista...\nMääränpäätämme lähestyessämme alkoi uhkaavasti sataa. Onneksi myöhemmin tuli kuitenkin kirkastus ja sää hieman parani. Bussimme mutkitteli kapeaa tietä pitkin ja ikkunasta ihastelimme ihania pieniä vesiputouksia. Muut jäivät kyydistä vuorollaan ja siinä yhdentoista kieppeillä linkkari jätti meidätkin. Jännitys kuitenkin säilyi loppuun asti, kun Sanna oli bongannut kartalta puomin, joka saattaisi olla lukittu. Puomi oli kuitenkin auki ja me säästyimme 22 km:n patikkamatkalta tietä pitkin. Siihen ois Kebnen huiputukset jääny.\nTeltat iskimme pimeydessä pystyyn parin kallion väliin suojaan. Pientä vipellystä ja puolen yön paikkeilla hiljaisuus laskeutui leiriimme. Vain Sannan nenä tuhisi...\n1. VAELLUSPÄIVÄ 30.08\nSeitsemän jälkeen elämä palasi leiriimme. Ja jonkin ajan kuluttua Aku, Matti ja Petrikin heräsivät. Aamu näytti erittäin lupaavalta. Pilvet hälvenivät ja ei tuullutkaan juuri nimeksikään. Pari tuntia siinä sitten taas hurahti ennen kuin liikkeelle päästiin. Maisemat olivat kauniit ja rinkka selässä ilmakin tuntui vallan helteiseltä. Matti oli ainut, jolla oli shortsit mukana. Muut olivat tainneet valita Juhan listan kahdesta vaihtoehdosta sen uima-asun.\nTunturin luonto on ihmeellinen. Sen saimme huomata Annin ja Karitan kyykkiessä nenä maassa läätteitä, jääleinikkejä sekä monia nimettömiä kauniita kasviksia tuijottaen.\nPäivä sujui vähintäänkin sutjakkaasti. Matti pisteli sellaista vauhtia, että heikompia huimasi. Lounasta syötiin Ainarjohkan sillan kupeessa ja iltapäivästä räpsittiin ryhmäkuvia lumisten huippujen kehystäessä kuvaamme.\nHetki vielä tarvottiin kun vihdoin stoppasimme Raktasjohkan rantaan ja aloimme ruoantekopuuhiin. Ruokalistalla oli tänään muussia ja lihapullia kuudelle sekä makaronia ja lihapullia kolmelle. Murkinan jälkeen päivän veturi Karita tenttasi havaintojamme päivän pareistamme. Joidenkin kohdalla kommentteja oli vaikeampi antaa, kun pari oli vipeltänyt kaukana edessäpäin. Lisäksi kuulimme iltasadun Karitan isoisästä Heikistä, jota on kiittäminen kälviäläisestä hapankermakakusta.\nKymmeneltä leiri taas hiljeni ja yli 18 kilometriä tarponeet jalkamme saivat kirpeässä\n+ 2° C:een ilmanalassa hyvin ansaitun leponsa.\n2. VAELLUSPÄIVÄ 31.8.\nHeräsimme kylmästä Raktasjohkalta Brorin-laaksosta(?) tuulisen yön jälkeen (vetoketjut kalisivat tuulessa ja vettä tihhuutti). Aamulla oli niin kylmä, että maa oli kuurassa ja teltat valkoisina! Aurinko paistoi ja jatkoimme matkaamme keventynein rinkoin.\nMaisemat olivat huimat: Sannakin teki syöksylennon Raktasjohkan kanjonissa; suoraan alas kivikolta ja valtava rysäys ja sydämet pysähtyivät. Joo, onneksi oli rinkka ja makkari suojana!\nNättejä kasveja ja kukkia ja päivän teemana olikin bongata kasveja ja eläimiä. Lounastauolla bongauskohteena kärppä, jonka Petekin tiskatessaan huomasi. Kati näki jotain lentäviä lintuja ja näkivät kaksi poroakin. Myös myyrä, lintu jolla siivet+nokka, sielikkö, jääleinikki, vanamo, lääte, härkki, vilukko ja lammessa uiskentelevat linnut.\nEdettiin toka päivänä jälleen maratonivauhtia Brolta Brolle, joka ylläriksi menikin tosi hienon puron yli. Ceakcajohkan rantaan löimme rinkat ja katselimmekin sillalta alas ja ylös turkoosia ihanaa vettä!\nRyhmänjohtajat Jani ja Aku päättivät jäädä tähän Singijohkan varteen (viisas päätös, sillä Kebnen rakoissa pimeällä rinkkojen kanssa olisi ollut ihan pimeetä). Oli muuten kylmä ilma. Annin lämpömittarikin humpsahti -6° C:een. Ja kauniita turkooseja revontulia!\n3. VAELLUSPÄIVÄ 1.9. (KEBNEN VALLOITUS)\nHerättiin paikassa, johon edellisenä iltana oltiin leiriydytty. Se osoittautuikin seudun kylmimmäksi kolkaksi, sillä se sijaitsi alempana kuin ympäröivät alueet; aurinko piiloutui nopeasti tunturien taakse eikä kuukaan päässyt lämmittämään leirimme kohtaa samaisten tuntureiden vuoksi vaikka taivas oli täysin pilvetön.\nAuringon noustessa kuumuutta kuitenkin piisasi. Kaaka oli päivän johtaja ja teemana oli toisten auttaminen. Pete osoittautuikin varsinaiseksi herrasmieheksi, jopa niin että itse joutui kärsimään auttaessaan muita puron yli (kaatui selälleen puroon). Aamulla syötiin puurot ja suurin osa porukasta otti Kebnen-valloitusretkelle evääksi vain näkkäriä. Hajapallopolku osoittautui yllättävän vaikeakulkuiseksi ja energiaa syöväksi, joten väsymys alkoi iskeä. Kun vielä aurinko porotti koko matkan (10 km leiri-Kebne) oli raskaus selvä asia. Ryhmämme alkoi pahasti hajaantua jossain vaiheessa ja tytöt alkoivat viimein huolestua Matin kohtalosta jopa siinä määrin, että odottelivat, etsivät ja huutelivat Mattia liki tunnin verran. Koska Kebnen etelähuippu (2 117 m) oli sovittu määräksi, niin ajateltiin Matin voineen oikaista sinne jotenkin meidän näkemättä. Varmuuden vuoksi kyseltiin kaikilta ohikulkijoilta "olisiko Mattia näkynyt?" Kielitaitoisille oli käyttöä. Samoihin aikoihin auringon jäljet alkoivat näkymään kasvoissa toispuolisina oikein kunnolla. Hienot jäätiköiden peittämät joenuomat vain pahensivat asiaa heijastamalla valoa. Kebnen huippua kohti kavutessamme löysimme viimein jonkinlaisen polun. Huipulta tuli ihmisiä vastaan kuin pipoa. Nousu oli raskas ja aikaa vievä. Aloimme huolestua, miten selviämme takaisin ennen pimeää. Sinnikäs kapuaminen tuotti kuitenkin tulosta ja saavuimme n. 2 000 m:n korkeudella olevalle Toppstuganille, jossa olisi voinut vaikka yöpyäkin, ellei se olisi ollut varattu. Mattikin ilmaantui Toppstuganille. Tosin aivan eri suunnasta kuin me. Hän oli jo käynyt huipulla mutta lähti vielä meidän kanssamme toisen kerran sinne.\nLumiraja alkoi vähän ennen Toppstugania. Kylmyys ei kuitenkaan haitannut vaan t-paidalla pystyi kävelemään ihan huipulle paleltumatta (+oleilemaan shortsit jalassa). Maisemat olivat selkeän sään vuoksi henkeä salpaavat.\nPaluumatka tapahtui riprap-vauhtia. Ainakin henkisesti. Alastulo sujui helposti pikkukivien vyöryessä allamme eteenpäin. Haukka, joka nähtiin kivutessa, ei ollut enää ilmassa palatessamme mutta paikalla oli pari henkilöä, jotka kysyivät olemmeko Suomesta? Oulusta? ja SOOPAsta? Vastasimme kaikkiin kysymyksiin myöntävästi. Toinen heistä jopa tunsi Kaakan. Maasto tuntui auringonsulattamana erilaiselta kuin Kebnelle päin mennessä, vaikka paluumatka tehtiinkin mahdollisimman samaa reittiä. Pimeys saavutti meitä kaiken aikaa ja matkaa oli vielä paljon jäljellä. Väsymys alkoi näkyä kaatumisina ja hiljaisuutena. Varsinkin Anni tuntui olevan aivan poissa tolaltaan. Hän vain käveli - suusta ei tullut sanaakaan mikä on todella paha väsymyksen merkki. Kun tuntui jo aika hämärältä, niin Sanna määräsi Matin ja Petrin sekä Janin ja Peten leiriin etukäteen ruoanlaittoon. Pimeys oli perillä ennen etujoukkoa. Jotain ehdittiin kuitenkin saada valmiiksi ennen pääjoukon tuloa (22.30). Kaikki saapuivat hengissä ja vaipuivat uneen onnellisina.\nPS. Matkalla näkyi jotain ihmeen punaista levää, joka näkyi lumen läpi kengänpainauman alta.\n4. VAELLUSPÄIVÄ 2.9. (ROKULIPÄIVÄ)\nOi sitä autuutta, kun sai nukkua aamulla pitkään. Karanteeniteltassa unet hieraistiin silmistä siinä yhdeksän kieppeillä. Ja taas aurinko porotti taivahalla! Aamuyöstä tosin taisi ropista vettä. Anni ainakin kuuli tiptippejä teltan katossa...\nJohka liikkeelle päästiin, tiskattiin eiliset tiskit. Ei sille nääs enää energiaa eilen riittänyt. Ja joskus myöhemmin sitten keitettiin sitä puuroakin. Sanna ja Matti tosin söivät mieluummin aamiaiseksi maitojauheklönteillä höystettyä vihreää litkua, jota myös pinaattikeitoksi kutsutaan.\nOsa porukasta eli Kati, Jani, Pete ja Matti päättivät olla reippaita ja lampsia 14 km:n matkan fjällstationille. Me muut jäätiin aurinkoon loikoilemaan ja puhkomaan rakkoja sekä keskustelemaan sarjakuvista. Aku Ankat todettiin opettavaisiksi ja Karvisen parhaille paloille naurettiin. Ja kissa söi Roope-oravan...\nKun suolapähkinät, karkit ja kuivahedelmät oli syöty sekä sarjikset oli ruodittu loppuun, oli aika pienen reippailun. Sanna, Kaaka, Anni ja Petri lähtivät putouksen alajuoksua ihailemaan. Mikä mahtava määrä vettä siinä juoksikaan! Muiden palatessa takaisin leiriin, lähti Anni vielä haahuilemaan kauemmas alajuoksulle. Kauniille koskille ja putouksille ei tuntunut tulevan loppua. Löytyi sieltä vielä uimapaikkoja, joiden rinnalla Kiutaköngäs Kuusamossakin kalpenee.\nLeirissä sitten odottikin kattilassa valmiina riisi-suurustettu kanakeitto -lounas. Kun tiskit oli selvät, alkoivat Kaaka ja Anni kasata leirileikkejä yksiin kansiin. Ties vaikka Huokausten illassa joku päätyisi Klaara Kotkona soffalle istumaan...\nKun leikit oli kansissa ja Rööpelin palikat laulettu, väännettiin taas murkinaa - tulista sellaista. Tässä välissä olimme myös saaneet naapureita vastarannalle, kun Kaakan tutut Maria ja Jari sinne leiriytyivät. Olivat kuulemma aamuseltaan Kebnellä käyneet ja huomenissa jatkavat fjällstationille.\nMurkinan jälkeen meillä oli edessä enää iltatouhut ja sitten tuutimaan. Kymmenen jälkeen vaellusryhmämme reipas puoliskokin viimein palasi. He varmaan kertovat reissustaan tarkemmin itse...\nVaellusryhmän “reipas” puolisko ei aamulla ollut kovin reipas - ylös päästiin vasta klo 9 jälkeen. Aamutoimiin tuhraantui taas yllättävän paljon aikaa ja vasta klo 13 päästiin matkaan. Hyvä rytmitys auttoi meidät kuitenkin huimaan matkavauhtiin. Aurinko porotti, polku oli hyvä eikä taukoja juurikaan tarvittu. Singin tunturit tekivät hienon vihreän laakson, jonka pohjalla virtasi Laddjujohka. Fjällstationille vievä/sieltä tuleva reitti tuntui olevan suosittu, sillä vähän väliä saimme tervehtiä reippaita ruotsalaisvaeltajia päiväreppuineen. Yrittipä joku jututtaa meitä pitemmänkin aikaa, mutta hölmistyneistä katseistamme saattoi päätellä, ettemme olleet kielitaitoisia. Tarkemman selvittelyn jälkeen kävi ilmi, että kyselijä oli kiinnostunut Ruotsin liigan jalkapallotuloksista.\nKapean laakson jälkeen maisemat avartuivat ja tunturien keskellä häämötti Fjällstation. Se ei sitten ollutkaan mikään pikkuputiikki, vaan kaikilla mahdollisilla palveluilla varustettu erämaahoitola, joka toi mieleen Jack Nicholsonin tähdittämän Hohto-elokuvan (loistohotelli keskellä ei mitään!). Seinillä olevan kuvat saivat pojat suunnittelemaan off-piste hiihtoreissua Kebnen maisemiin. Nälkäiset, retkeilymuonakuurilla olleet sielumme villiintyivät nähdessään retkeilykeskuksen tarjoaman ruokavalikoiman. Rahat törsättiin kekseihin ja karkkeihin. Matti valmisti itselleen gourmet-aterian pehmeästä ruisleivästä, sulatejuustosta ja säilykemakrilleista. Janin ja Peten toscakakunhimo oli niin valtava, että kaakkua oli saatava suljettujen tiskien takaa. Taas tuli todistettua, että kahvi ja kakku on tehty täydentämään toisiaan. Ylellisyyttä oli myös se, että saimme käyttää ihka oikeaa posliinipyttyä!\nKun eväät oli syöty ja merkit Annin, Sannan ja Kaakan rinkkoihin hankittu, lähdimme jolkuttamaan takaisin leiriin kilpaa auringon kanssa. Lähtiessämme kello näytti jo kuutta, joten aikaa ennen pimeän tuloa ei ollut paljon. Missatun oikoreitin takia matkaan tuli 2 ekstrakilometriä ja ehtihän se pimeys laskeutua ennenkuin ehdittiin base campiin. Loppumatka taittui otsalampun valossa. 34 km pyrähdys lepopäivänä teki olon raukeaksi ja uni maistui pitkälle seuraavaan aamuun saakka.\n5. VAELLUSPÄIVÄ 3.9.\nAamu valkeni pilvisen yön jälkeen todella lämpimänä. Kiirettä ei aamutoimien kanssa pidetty sillä päivämatkaa oli vaivaiset 16 km. Kolmen yön jälkeen Singi alkoi jo tuntua kodilta mutta matkamiehen mieli veti baanalle. Pienenä porkkanana etenemiselle oli myös se, että bussi lähtee sunnuntaiaamuna. Ois kai siellä muuten telttailtu pidempäänkin.\nMatka eteni melko verkalleen, eikä vähiten lämpimän sään takia. Tuulta ei ollut ollenkaan ja aurinko paistoi jälleen pilvettömältä taivaalta. Ylimääräiset vaatteet jäi pois jo alkumatkasta (sandaalit jalassa tarkeni loistavasti!) ja pari meistä käräytti korvalehtensä. Maisemat olivat taas jylhät, kun kuljimme Kungsledeniä puolentoista kilometrin huiput ympärillämme. Muita kulkijoita ei juurikaan näkynyt lukuunottamatta paria vaeltajaa ja yksinäistä poroa, joka joutui identiteettikriisiin, kun jokainen öhki sille vuorollaan. Poro juoksi karkuun, mutta Jani ja Pete vain jatkoivat möökimistä toisilleen. Illansuussa saavutimme Kaitumjauren tuvat, joiden vahti puhui yllättäen suomea. Pitkästä aikaa alitimme puurajan. Telttapaikka löytyi parin kilometrin päästä tuvista Kaitumjåkkan haarojen muodostamasta saarekkeesta. Pari reipasta nuorta naista kävi kastautumassa joen hyisessä poukamassa. Matti ja Aku virittivät vaelluksen ensimmäisen kunnon notskin, jonka valossa istuskeltiin pitkälle yöhön. Annin sitkeä tivaaminen “hei-meidän-ryhmällä-ei-ole-vieläkään-nimeä” tuotti viimein tulosta: perusleiripaikkamme mukaan nimesimme itsemme SINGISKLAANIKSI (nimen takana Ivalon sissi Petri).\nKAARINA PAULIINAN SYNTYMÄPÄIVÄ 4.9.\nPäivä alkoi kuten tavallisesti: aurinko paistoi ja aamuvirkkuus ei ollut vallitsevana piirteenä keskuudessamme. Silti puuro oli valmista jo suhteellisen varhaisessa vaiheessa, ennen kymmentä. Hylkäsimme leiripaikkanamme pitämämme Bron-alueen Kaitumjauren vieressä ja suuntasimme kohti Teusaa. Matka koostui ensin ylä- ja myöhemmin alamäestä. Teusa on järven rannalla ja järvi on ylitettävä joko soutu- tai moottoriveneellä. Moottorikyyti maksaa 50 kr per lärvi, joten soudimme yli. Ruotsin ystävälliset valtionsedät ovat lahjoittaneet kokonaista kolme soutuvenettä ylityskäyttöön ja samalla tukeneet suomalaista veneenrakennuskultturia hankkimalla Päijän-veneitä. Vau. Järvi piti ylittää kolmesti, koska kaikki veneet eivät saa jäädä samalle rannalle. Piolokit kävivät jopa kylpemässä hyisessä vedessä. Matka jatkui kauniin koivikkoista rinnettä ylöspäin ja samalla näimme, että olimme nyt Stora Sjöfallets Nationalparkissa; ei missään autoparkissa. Rinteestä löytyi hyvä ja tasainen leiripaikka, tosin vesipuro oli sananmukaisesti kiven takana. Ilta kului rattoisasti, jahka saimme tulen syttymään kunnolla. Valokuvat nuotiosta todistanevat, ettei improvisoitu tulentekotaito ole nuorisoltamme hukassa. Kaakalainen oli raahannut matkassaan kiwi-kakkua, mikä tuli monelle yllätyksenä. Neitokaisen rinkan painoa kokeilleena kyseisen kivi-kakun olemassaoloa ei olisi pitänyt ihmetellä. Kakku oli oikein hyvää ja loppuiltakin sujui oikein mallikkaasti. Mustikoitakin poimittiin.\nJO TIES MONESKO VAELLUSPÄIVÄ...JOO KUULEMMA 7. 5.9.\nTämä(kin) päivä valkeni aivan yhtä kirkkana kuin aiemmatkin. Uskomaton mäihä ainakin säiden suhteen! Pikkuhiljaa selvittiin matkantekoon - heti aluksi oli kaltevuudeltaan ainakin allekirjoittaneen keuhkotilavuuden ylittänyt rinne, joka vain jatkui ja jatkui...välillä ylitettiin kuivunut joenuoma kuuliaisesti siltaa pitkin. Mutkaa tuli tosin yli puoli kilometriä...Rinne päättyi lopulta - olikin lounaskeittojen aika. Varsinainen supersoppamme koostui tällä kertaa pusseista mexicanaa&kanamakaronia, 2 pussista riisiä ja jauhelihasta. Lisukkeeksi varsinaiseksi pihtariksi paljastunut Petri antoi peräti yhden Aamupalan/läppä. Säännöstelyä! Viimeiset meetwurstitkin menivät saman tien.\nEteenpäin mennessä nähtiin vitivalkoinen poro, jota Anni ja Kati yrittivät kutsua luokseen siinä onnistumatta. Vastaan tuli myös ruotsalainen leirikouluporukka. Ja mustikoita! Mahtoi olla melkoinen näky, kun joukkiomme ryntäsi takapuoli pystyssä marjojen kimppuun. Rinne (alamäkeen) senkun jyrkkeni mutta ensin näkyi Akka, sitten järvi ja lopulta tiekin. Viiden jälkeen oltiin jo parkissa tien ja putouksen varressa. Ruoat alkavat jo uhkaavasti huveta mutta vielä pyöräytettiin padat kattilaan. Täysikuun noustessa reipas retkeilijäpoppoomme vielä kehitti itseään suopunginheitolla ja solmujenväännöllä. Anni kävi jo hiukan ylikierroksilla - hän meinasi pistää pystyyn oman aerobictuntinsa mutta kukaan muu ei asialle lämmennyt. Aivan samoin kävi Sannalle, jonka Leevi-laulanta kaikui kuuroille (onneksi?!?) korville. Yöturvanamme meillä on läheisen parkkipaikan 2 vessaa (wau!) sekä Vakkotavare-stuganissa yöpyvä Hytös-klooni, joka on seuraillut meitä jo pari päivää.\n6.9. SUNNUNTAI, JOLLOIN EI VAELLETTU ENÄÄ YHTÄÄN MIHINKÄÄN!\nEnsimmäinen aamu, jolloin ketään meistä ei tarvinnut juurikaan komennella ylös makuupussista. Puurohiutaleet loppuivat jo edellispäivänä, joten aamiaiseksi syötiin enää kiisseliä. Ja kipin kapin tien varteen! Bussi tuli 20 minuuttia etuajassa mukanaan kaikki muut ruskettuneet 18 kanssamatkaajaamme. Puoliltäpäivin olimme Jällivaarassa: leirintäalueella odotti bastu suomalaisine kiukaineen ja rivattominen saunanovineen. Kävivätpä jotkut rohkeat vielä uimassakin lähijoessa. Jahka kiipeilyryhmän pojat oli saatu pois mimmiliigafutismatsin katsomosta, päästiin syömään lounasravintola Hillaan (=Hjortron). Tomaatteja, pehmeää leipää, perunoita, maitoa!!! Porukka söi mykkänä ihastuksesta - pihaustakaan ei pöydästä vähään aikaan kuulunut.\nMatka jatkui kohti etelää ja kotomaata. Muutaman tunnin odotus palkittiin, kun iltaseitsemän korvilla pääsimme viimein Haparandan irtokarkkihyllyjen ja sipsipussien äärille. Niitä mutustellessa loppumatka sujuikin rattoisasti R-ovelle asti. Vilaus vain ja SOOPA-jengi oli taas hajaantunut kuka minnekin. Jäämme odottamaan kaamosta!


SK Pohjantähti Venlojen ennakkosuosikkeja - Teini odottaa haastavaa kisaa - Kestävyysurheilu.fi\nSK Pohjantähti Venlojen ennakkosuosikkeja - Teini odottaa haastavaa kisaa\nJulkaistu: 16.06.2017 16:36\nMarika Teini on SK Pohjantähden ankkuri Venlojen viestissä. Kuva: Touho Häkkinen\nOululainen SK Pohjantähti sijoittui viime vuonna Lappeenrannassa Venlojen viestissä kolmanneksi. Pohjantähti on myös tänä vuonna yksi Venlojen viestin suurimpia ennakkosuosikkeja. Joukkueessa suunnistavat tällä kertaa Anna Haataja, Marttiina Joensuu, Sofia Haajanen ja Marika Teini.\n- Joukkue on hyvin samankaltainen ollut jo vuosia. Meillä on viisi juoksijaa ja aina ollut pientä vaihtelua. Olemme hivuttautuneet viime vuosina pikkuhiljaa kärkeä kohti, ja tänä vuonna tavoitteena on parantaa hieman viime vuoden sijoitusta, sanoo joukkueenjohtaja Juha Haajanen.\nAnkkuri Marika Teini odottaa lauantain viestistä haastavaa kisaa.\n- Toivottavasti naisillekin on saatu joku pitkä väli, jossa on reitinvalintaa. Odotamme, että kisa ratkeaa suunnistamalla eikä tuolla pitkällä loppusuoralla, Teini kertoo.\nSK Pohjantähden joukkueesta Teinin lisäksi heinäkuun Viron MM-kisoihin on valittu kolmatta osuutta vievä Sofia Haajanen.\n- Olen Sofialta tilannut, että pääsen yksin kärjessä ankkuriosuudelle, vähän on vielä neuvottelut kesken että onnistuuko se, Teini hymähtää.\nTeini pääsee lauantaina kilpailemaan koti Jukolassaan, sillä hän on asunut Joensuussa jo muutaman vuoden ajan.\n- On hauskaa kilpailla näin lähellä kotia, mutta ei tämä maasto varsinaisesti ole minun takapihaani. Ovathan nämä maastotyypit minulle tuttuja, vaikka kyllä kaikki huippunaiset osaavat suunnistaa oli maasto kuin maasto. Mutta on ollut mukava alkukesä, kun Jukola on näkynyt niin paljon Joensuussa, niin on päässyt jo hyvään fiilikseen.\nVenlojen viesti starttaa lauantaina kello 14.


Ison pdf-tiedoston avaaminen toisesta sijainnista (ei omalta sivustolta) | WordPress.org Suomi\nSupport » Lisäosat ja muokkaukset » Ison pdf-tiedoston avaaminen toisesta sijainnista (ei omalta sivustolta)\nIson pdf-tiedoston avaaminen toisesta sijainnista (ei omalta sivustolta)\nOn sellainen ongelma, että on 10-15 megan tiedosto, mitä ei kannata laittaa omalle wwww-sivustolle. Onko mahdollista (tai järkevää), että omalle kotisivulle laittaa vaan hyperlinkin mistä voi avata/ladata ko ison pdf-tiedoston?\n1. Eli onko optimoinnin kannalta tässä joku ongelma?\n2. Mikä olisi se järkevä paikka mihin ison pdf-tiedoston voisi laittaa ladattavaksi?\n3. Vai onko jollain joku myy hyvä ideä miten tämän ongelman voisi ratkaista?\njos tiedostoa ei varsinaisesti näytetä sivun sisällä (ikkunana), ei tämän pitäisi olla iso ongelma. Riittää kun laitat linkin tiedostoon jonka lisäät esim. /images/pdf kansioon tai muuhun sopivaan alakansioon.\nVoit toki myös käyttää esim. Google Drive palvelua ja jotain tällaista lisäosa: https://wordpress.org/plugins/google-drive-embedder/\nOptimoinnin kannalta tärkeämpää olisi, että etusivulla näkyvät kuvat olisi pienennetty oikeaan kokoon ja pakattu esim. tällaisella pakkausohjelmalla: https://imagecompressor.com/ tai https://tinypng.com/. Nyt etusivun sliderin kuvat on aika isoja ja ne hidastaa etusivun aukeamista.\nJoku 10-15 megan PDF on vielä sen kokoinen, että kyllä sitä minun mielestäni ihan hyvin voi omilta sivuiltakin jaella. Ei se mitenkään kauhean iso tiedosto vielä ole – eli ei tässä välttämättä lähtökohtaisesti ole mitään ongelmaa.\nMutta ihan tavanomaista kyllä on, että isot tiedostot ovat jossain erillisellä palvelimella tai CDN-palvelussa.\nNöyrimmät kiitokset avusta kaikille. Nyt tein niin, että kun kotisivuilta kun klikkaa ko esitettä, niin se aukeaa Googlen Drivesta. Nyt ei ainakaan ko tiedostot vie tilaa kotisivujen palvelimelta. Oisko nyt ok, kokeilkaapa?Ja heti toinen kysymys, kun kotisivuilla on tiedostoja, niin näkeekö Analyticsistä että montako kertaa mitäkin tiedostoa on avattu? Tai miten sellaisen tiedon jatkossa saisi esille?\nTätä vastausta muokkasi 2 vuotta, 3 kuukautta sitten jhh78.\nToimii oikein notkeasti.\nAnalytics ei itsestään osaa seurata tiedostojenlatauksia. Analyticsin seuranta perustuu sivujen latauksen yhteydessä ajettaviin skripteihin, jotka ilmoittavat Googlelle mitä sivuja on ladattu. Tiedostojen yhteydessä näitä skriptejä ei ole. Tiedostojen latausten seuranta on kuitenkin mahdollista, se vain vaatii vähän lisälaittoa. Täällä on ohjeita muutamaan eri tapaan.\nThe topic ‘Ison pdf-tiedoston avaaminen toisesta sijainnista (ei omalta sivustolta)’ is closed to new replies.\nIn: Lisäosat ja muokkaukset\nUusin tapahtuma: 2 vuotta, 3 kuukautta sitten


Parashat Behaalotecha - Israel-Apu ry\nYehuda Bachana 6.6.2018\nParashat Behaalotecha: Kuka on todellinen Israelin varjelija, Jumala vai Israelin puolustusvoimat (IDF)?\n4.6.2018, Yehuda Bachana.\nToora –jaksomme alkaa keskustelulla menorasta (seitsenhaarainen lampunjalka), josta on tullut juutalaisuuden tärkeä symboli. Itse asiassa se toimii myös Israelin valtion symbolina. Oliivipuun oksat oikealla ja vasemmalla symboloivat kaipuuta rauhaan.\nNiiden symboliikka perustuu myös tälle haftaran tekstille (profeettajakso viikoittaisen Tooran lukukappaleen yhteydessä):\nJa hän sanoi minulle: ”Mitä sinä näet?” Minä vastasin: ”Minä näen, katso: lampunjalka, kokonansa kultaa, ja sen yläpuolella sen öljyastia, ja lampunjalassa sen seitsemän lamppua, ja seitsemän öljyputkea lamppuihin, jotka ovat siinä ylimpänä. Ja kaksi öljypuuta sen ääressä, toinen öljyastian oikealla, toinen vasemmalla puolella.” – Sak. 4:2,3\nLisäksi meillä on tuttu jae Sakarjalta:\n”…Ei sotaväellä eikä voimalla, vaan minun Hengelläni, sanoo Herra Sebaot.” – Sak. 4:6b\nApostoli Paavali tulkitsee tätä jaetta, jossa sanotaan, ettei(vät asiat etene) ihmisen voiman vaan Jumalan Hengen avulla:\nNiin se ei siis ole sen vallassa, joka tahtoo, eikä sen, joka juoksee, vaan Jumalan, joka on armollinen. – Room. 9:16\nIsraelin kansallisen symbolin tärkeys\nKuuluisa Tituksen riemukaari esittää roomalaista legioonaan kantamassa temppelistä ryöstettyä sotasaalista. Kaikesta muusta voidaan helposti erottaa menora. Sitä pidetään tunnusomaisena esineenä ”Riemukaaressa”.\nOn kiintoisaa, että Israelin valtio valitsi menoran kansalliseksi symbolikseen. Se on otettu Rooman voiton muistomerkistä, tarkalleen ottaen symbolista, joka liittyy tuohon alhaisimpaan tilanteeseen, kun kansa joutui maanpakoon ja temppeli hävitettiin. Tässä meidän on ymmärrettävä, että menora Tituksen riemukaaressa on vain pieni osa sotasaalista ja ilmaisu hetkellisestä voimantunnosta, joka lepää muutamien sotilaiden selän varassa.\nRaamattu muistuttaa, että ”ei sotaväellä eikä voimalla, vaan minun Hengelläni”. Olemme täällä tänään saaden lämpöä ja valoa tuosta samasta menorasta, joka on kansallinen symbolimme. Roomalaiset sen sijaan ovat menneet tuulen mukana.\nIsraelin valtio sen sijaan elää ei sotaväen ja voiman vaan Jumalan Hengen avulla!\nKuka on todellinen Israelin varjelija?\nTämä herättää kysymyksen: Kuka on todellinen Israelin varjelija? Joka lauantai me messiaanisena seurakuntana Jerusalemissa rukoilemme varjelusta ja voimaa Israelin valtion sotilaille. Kuka kuitenkin on Israelin todellinen varjelija, Jumala vaiko IDF:n sotilaat?\nOlisi helppoa sanoa, että Jumala on Israelin todellinen vartija, ja piste. Tässä tapauksessa me voimme mennä kotiin ja odottaa Jumalaa puuttumaan voimakkaalla kädellä tilanteeseen ja vapauttamaan meidät. Tällainen tulkinta hyväksyttiin, kun Israelin valtio perustettiin.\nV. 1948 monet vastustivat muuttoa Israeliin tai valtion uudelleen perustamisen auttamista, koska he uskoivat, että Jumala on Israelin ja juutalaisen kansan todellinen varjelija. Messiaan tehtävä oli perustaa jälleen Israelin maa, ei meidän ihmisten.\nHeidän mielestään se tosiasia, että me ryhdyimme toimeen emmekä odottaneet Jumalaa tai Messiasta, todellisuudessa estää Jumalaa toimimasta – ja sen tähden ei tule olemaan siunausta. Se oli heidän tapansa ajatella, ja he olivat väärässä.\nJumala odottaa meidän toimivan\nMinä uskon, että Jumala käyttää ihmisiä toteuttamaan hänen tahtoaan. Me olemme vain välikappaleitä hänen käytössään.\nMeillä on taipumus keskittyä lahjoihin, sellaisiin kuten profetoiminen, kielillä puhuminen tai opettaminen. Sitä vastoin muut inhimilliset kyvyt nähdään rajoittavina ja johtamassa siihen, että luotamme omaan voimaamme emmekä Jumalaan. Meitä opetetaan olemaan luottamatta omiin kykyihimme vaan luottamaan yksinomaan Jumalaan.\nSe on hieno idea, mutta totuus on se, että luodessaan meidät Jumala antoi meille monia lahjoja ja kykyjä, kyvyn ajatella itsenäisesti, antoi terveen ja älykkään mielen, kyvyn suunnitella, laskelmoida ja keksiä uutta.\nJumala antoi meille kaikki nämä lahjat…mukaan lukien kaksi kättä tarkoituksella, että käyttäisimme niitä. Uskon, että Jumala odottaa, että me teemme, ajattelemme, luomme, toimimme ja keksimme – koska tällä tavalla me käytämme niitä lahjoja, jotka Jumala meille antoi. Teemme kuten opettaja, joka opettaa, tai kuten profeetta, joka profetoi, tai kuten jumalanpalveluksen johtaja, joka laulaa.\nKuka löi Goljatin? Jumala vai Daavid?\nLuodessaan ihmisen Jumala asetti hänet varjelemaan ja pitämään yllä kaikkea luomakuntaa. Näemme tämän 1. Mooseksen kirjasta.\nJumala loi meille erityisen kyvyn sopeutua, säilyä hengissä, olla kekseliäs ja yksilöllisesti kyvykäs, korkeammalla tasolla kaikkea muuta luomakuntaa. Jälleen päämääränä, että meille syntyy asenne, että käytämme kaikkia Jumalan meille antamia lahjoja hyvään.\nTämä ajatus pitää paikkansa meidän elämämme joka alueella ja samoin myös ympärillämme olevien ihmisten kohdalla. Tämä ajatus on voimassa koskien Israelin todellista suojelijaa.\nKyllä Jumala on Israelin suojelija, ja hänen tahtonsa tapahtuu kävi miten tahansa. Kuitenkin kautta historian Jumala on käyttänyt ihmisiä toteuttamaan hänen suunnitelmaansa. Jumala käytti Daavidia voittamaan sotia ja valloittamaan maan.\nKuka löi Goljatin? Jumala vai Daavid? Oikea vastaus on: Jumala löi Goljatin Daavidin käden avulla:\n”Tänä päivänä Herra antaa sinut minun käsiini, ja minä surmaan sinut, katkaisen sinulta pään ja annan filistealaisten sotajoukon ruumiit tänä päivänä taivaan linnuille ja metsän pedoille; ja kaikki maat tulevat tietämään, että Israelilla on Jumala.” – 1. Sam. 17:46\nIDF:n (Israelin puolustusvoimien) moraali\nJos näemme kuvan tässä valossa, silloin Israelin puolustusvoimat ovat Jumalan lähettiläitä. Ne ovat Israelin vartijoita, Jumala käden jatke.\nKun Israel tai IDF mainitaan satunnaisesti maailman uutisissa, se ei tavallisesti esiinny positiivisessa valossa. Velvollisuuteni on nostaa esille totuus Israelista ja IDF:stä.\nUskon IDF:ään, olemme epätavallisen moraalinen armeija. Emme ole kohdanneet ryöstösotaongelmia, vaikka tästä silloin tällöin uutisoidaan. Siviilielämässä tapahtuu joskus varkauksia, ja sitä varten meillä on poliisilaitos.\nOlen kiitollinen, että niinä vuosina, jolloin palvelin IDF:ssä, en koskaan kohdannut yhtään ryöstötapausta. Sama pätee koskien raiskausta. Tähän päivään mennessä en ole koskaan kuullut yhdestäkään raiskaustapauksesta tai että kukaan olisi siitä valittanut IDF:ssä.\nNostan esiin nämä kohdat, koska nämä ovat ensimmäiset kaksi asiaa, joita armeijassa tavallisesta tapahtuu kautta ihmishistorian. IDF:n moraali ei pääty näihin kahteen kohtaan. Me uskomme elämän pyhyyteen.\nSotilaan henkilökohtainen moraali\nSe laajamittainen ihmiskilpien käyttö, jota terroristijärjestöt harjoittavat Gazassa, Länsirannalla ja Libanonissa – asettamalla päämajansa ja ammusvarastonsa (tai rakettien laukaisualustansa) siviiliväestön keskuuteen, kouluihin ja sairaaloihin – on itse asiassa osoitus siitä, että he uskovat IDF:n korkeatasoiseen moraaliin. Muussa tapauksessa ihmiskilpien käyttämisellä ei olisi mitään syytä.\nLopulta ketjun päässä seisoo yksinäinen sotilas. Hänen (mies tai nainen) moraalinen tasonsa, ”ihmisyytensä”, herkkyytensä toisten kärsimyksille, sitoutumisensa välttää tuhoamista ja tarpeetonta vahinkoa – nämä määräytyvät hänen henkilökohtaisen kasvatuksensa pohjalta.\nUskon, että kansana me kärsimme suuresti toisten ihmisten käsissä, ja me olemme varovaisia vahingoittamaan muita. Lisä näkökulman tuo Tooran opiskelu. Kansana me rakennamme Tooran ja sen sisäisen moraalin varaan.\nOlen ylpeä tästä Israelin valtion kuten myös IDF:n sotilaiden symbolista. Mutta silti on tärkeää muistaa:\nJumalan Sana on maailman valo\nKaiken yläpuolella hallitsee Kaikkivaltias Jumala ja me olemme todella kaikki välikappaleita hänen kädessään.\nTämän koko artikkelin ideana on se, että Jumala on Kaikkivaltias.\nMeidän ensimmäinen asiamme pitäisi aina olla se, että olemme sopusoinnussa Raamatun ja Hänen sanansa hengen kanssa. Ajatus on sama, kun Jeshua opetti etsimään ensiksi Jumalanvaltakuntaa. Tämä on tarkoituksemme ja sitä koti me marssimme:\n”Vaan etsikää ensin Jumalan valtakuntaa ja hänen vanhurskauttansa, niin myös kaikki tämä teille annetaan.” – Matthew 6:33\nLukukappaleemme alussa puhutaan menorasta:\n”Puhu Aaronille ja sano hänelle: Kun nostat lamput paikoilleen, niin valaiskoot ne seitsemän lamppua seitsenhaaraisen lampun edustaa”.–Numbers 8:2\nLamput temppelin menorassa oli suunnattu sisäänpäin, kohti lampunjalan keskustaa. Valo ei hajonnut kaikkiin suuntiin vaan pikemminkin valot yhtyivät, ja näin menora pystyi valaisemaan maailman.\nMe olemme myös valo\nSama periaate pätee meihin. Jos me keskitymme sisäiseen olemukseemme, meistä tulee majakka.\nMitä merkitsee sisäiseen olemukseen keskittyminen? Se on keskittymistä uskoon, rehellisyyteen, luotettavuuteen, uskollisuuteen, rakkauteen, toisista huolehtimiseen ja iloon. Keskity näihin ominaisuuksiin ja kehitä niitä, työskentele niiden avulla, ylläpidä ja vahvista niitä, nämä ovat meidän käyntikorttejamme.\nJos keskitymme ajatukseen, että lamppujen on suunnattava sisäänpäin, siihen kuluu myös kritiikki. Jos haluamme olla kriittisiä, aloittakaamme itsestämme.\nMutta ennen kuin vajoamme itsekriittisyyteen, meidän on löydettävä tasapaino, löydettävä vedenjakaja. Jumala varjelkoon, että itsekritiikistä tulee sellaista, mikä rikkoo ja tuhoaa meitä, sen sijaan sen alkuperäinen tarkoitus on parantaa ja rakentaa.\nTarve tasapainoon kriittisyydessä\nJaksossamme on viittaus kriittisyyteen, erityisesti kielteiseen, mikä ei rakenna eikä auta.\nIsraelin kansa valitti ja kritisoi Moosesta, alinomaa. Nämä sisäiset taistelut olivat pahempia kuin farao, Punainen meri ja Amalek. Ulkoisten vihollisten edessä me yhdistymme, olemme vahvoja, meillä on voimaa ja motivaatiota. Mutta sisäisten vihollisten edessä kamppailemme ja kärsimme niistä kuolemaan asti.\nHaluan ottaa esille yhden tilanteen, miten Mooses suhtautui Israelin kansan alituiseen kritiikkiin ja valitukseen:\n”En minä jaksa yksinäni kantaa koko tätä kansaa, sillä se on minulle liian raskas. Ja jos näin aiot kohdella minua, niin surmaa minut mieluummin…” – 4. Moos. 11:14,15a\nIhmiset, vieläpä johtajat, ovat loppujen lopuksi kaikki inhimillisiä olentoja. He eivät kykene kestämään alituista kritiikkiä ja ruikutusta, raja tulee vastaan.\nUskovina ja Tooran oppilaina meidän on tutkittava itseämme ja ymmärrettävä, että alituinen valittaminen ei ole myönteinen vaihtoehto, ei yhteisössä, ei työpaikalla eikä kotona.\nItse asiassa koti saattaa olla huonoin paikka, sillä meistä tuntuu, että kotona meillä on vapaus valittaa. Elämme samojen ihmisten kanssa monia vuosia samassa talossa, ja täällä meidän on opittava läksy juutalaisesta kansasta ja sisäistettävä positiivisen asenteen tärkeys.\nJossain kohtaa meidän tulisi korostaa hyviä puolia itsessämme. Tälle on otollinen hetki silloin, kun on halu osoittaa, mikä on väärin jonkun toisen kohdalla.\nOsoittamalla muille rakkautta, iloa, kärsivällisyyttä, huomaavaisuutta ja ymmärrystä me voimme valaista maailmaa Messiaan valolla, joka on sisällämme. Ihmiset kaipaavat kuulla myötätuntoisia, miellyttäviä ja arvostuksen sanoja, mutta samaan aikaa me kaikki lankeamme tuomitsemisen ja kritisoimisen ansaan.\nMitä olemme tehneet asioiden parantamiseksi?\nMenemme nyt takaisin alkuun, siihen seikkaan, että lamppujen on loistettava sisäänpäin: me aloitamme itsestämme, onko syytä kritisoida itseämme? Aloitetaan tästä: mitä olemme tehneet parantaaksemme tai korjataksemme itseämme?\nRabbi Kook kirjoitti:\n“Aidosti vanhurskaat eivät valita pimeyttä vaan lisäävät valoa; he eivät valita pahuutta vaan lisäävät oikeudenmukaisuutta; he eivät valita harhaoppia vaan lisäävät uskoa; he eivät valita tietämättömyyttä vaan lisäävät viisautta.” –Rabbi Kook\nMitä tämä merkitsee? Että ei ole viisasta taistella tyhmyyttä tai pahaa tai inhottavia asioita vastaan, kuka hyvänsä pystyy siihen.\nSuurta viisautta on edistää hyvää ja korjata. Ei asettua jotakuta vastaan vaan tuoda enemmän esiin omaa totuuttaan.\nOlkoon meillä rauhaisa sapatti, täynnä Messiaan valoa. Shabbat shalom U’mevorach.\nPrevious: Parashat Naso\nNext: Parashat Shelach Lecha


Hiabiin uusi puoliautomaattinen taittotoiminto - Konepörssi.com\nHiabiin uusi puoliautomaattinen taittotoiminto\nCargoteciin kuuluva Hiab tuo markkinoille puoliautomaattisen taittotoiminnon (SAF), jolla nosturin voi paketoida ja avata vain yhden ohjausvivun avulla. Uusi toiminto nopeuttaa ja helpottaa nosturin käyttöä, ja nosturin voi pysäköidä turvallisesti ja hallitusti.\n”Turvallisuus, luotettavuus, kestävyys ja käyttömukavuus ovat etusijalla Hiabin tuotekehityksessä. Puoliautomaattisessa taittotoiminnossa yhdistyvät nämä kaikki tärkeät ominaisuudet. Uuden toiminnon avulla käyttäjä voi paketoida ja avata nosturin käyttämällä vain yhtä ohjausvipua. SAF-toiminnon ansiosta käyttäjä voi paketoida nosturin tai ottaa sen käyttöön vähemmällä vaivalla ja pienemmällä riskillä kaikista vaikeimmissakin käyttöolosuhteissa”, sanoo Hiabin keskiraskaan sarjan nosturivalikoiman johtaja Hans Ohlsson.\nSAF-toiminto sisältyy puomin kärjen ohjausjärjestelmään (Crane Tip Control, CTC), joka on saatavilla useisiin HiPro-kauko-ohjausjärjestelmällä varustettuihin HIAB-kuormausnostureihin. CTC-toiminnon ansiosta nosturilla voi ajaa vaaka- ja pystysuoria liikkeitä yhdellä vivunliikkeellä sen sijaan, että jokaista sylinteritoimintoa käytettäisiin erikseen. SAF-toiminto on myös saatavilla lisävarusteena X-sarjan kuormausnostureihin, joissa on HiPro- tai HiDuo -ohjausjärjestelmät.


Ilmainen isännöitsijäntodistus vuokrausta varten SKH:lta - ePressi\nIlmainen isännöitsijäntodistus vuokrausta varten SKH:lta\nSKH-Isännöinti Oy toimittaa 15.2. alkaen huoneiston vuokrausta varten ilmaisen isännöitsijäntodistuksen Suomen Vuokranantajat ry:n ja Suomen Kiinteistönvälittäjäliitto ry:n jäsenille.\n– Palvelu on erittäin merkittävä uutuus. Vuokrausvälitykseen on ollut vaikeaa saada erillistä lain mahdollistamaa isännöitsijäntodistusta. Ilmainen isännöintitodistus vuokraukseen on tervetullut lisä kiinteistönvälittäjien ja isännöitsijöiden yhteistyössä, toimitusjohtaja Jaana Anttila-Kangas Suomen Kiinteistönvälittäjäliitosta toteaa.\n– Tämä parantaa ehdottomasti tiedonkulkua vuokranantajien ja vuokralaisten välillä. Kun isännöitsijäntodistusta ei ole säädetty vuokraustilanteessa pakolliseksi, ei siitä ole haluttu maksaakaan. Vuokranantajat innostuvat varmasti käyttämään ilmaista todistusta, toiminnanjohtaja Mia Koro-Kanerva Suomen Vuokranantajista sanoo.\n– Mahtavaa, että ala kehittyy ja järjestelmät mahdollistavat tehokkaammat ja paremmat toimintatavat, hän lisää.\nKoko alan etu\nSKH Isännöinti on panostanut voimakkaasti digitaaliseen palveluun. Näin on saavutettu mahdollisimman avoin ja reaaliaikainen seuranta taloyhtiötä koskevista tiedoista ja tapahtumista.\n– Halusimme tuotteistaa myös ilmaisen isännöitsijäntodistuksen vuokraamista varten. On reilua, että asunnon vuokraajakin saa tarvitsemansa tiedot taloyhtiöstä. Tämä uusi palvelu on osa SKH:n vastuullista isännöintiä, toimitusjohtaja Markku Kulomäki SKH-Isännöinti Oy:stä sanoo.\nSekä Jaana Anttila-Kangas että Mia Koro-Kanerva ovat vakuuttuneita siitä, että uudesta toimintamallista on hyötyä edustamiensa yhdistysten jäsenille.\n– SKVL:n jäsenet saavat entistä parempaa palvelua, mikä mahdollistaa koko alan ajattelun muuttumisen. Se on koko kiinteistönvälitysalan etu, Anttila-Kangas sanoo.\n– Vuokranantajan on jollakin tavalla osoitettava vuokralaiselleen, että omistaa vuokrattavan huoneiston. Vuokrausta varten tehty isännöitsijäntodistus on siihen oiva tapa. Samalla vuokralaiselle tulee kerrottua kaikki tärkeimmät tiedot koskien taloyhtiön historiaa, nykyhetkeä ja tulevia korjauksia, Koro-Kanerva jatkaa.\nIlmainen isännöintitodistus vuokrausta varten on tarjolla laajalle kohderyhmälle, sillä SKVL edustaa 400 yksityistä kiinteistönvälitysyritystä, joissa työskentelee 1 200 välitystyötä tekevää henkilöä ja Suomen Vuokranantajilla on noin 10 000 jäsentä.\nSKH-Isännöinti on pääkaupunkiseudun johtava taloyhtiöiden isännöintiin erikoistunut isännöitsijätoimisto. Ensimmäinen voimassa oleva isännöintisopimus on solmittu 1978. Tällä hetkellä SKH vastaa noin 300 taloyhtiön isännöinnistä.\nSKH Isännöinti Oy\ngsm 050 574 7107\nKiinteistötKotimaaPankit ja rahoitusPerheRakentaminenTalous


Leijonat olisi kaksin käsin kiinni olympiakullassa, jos NHL-tähdet nähdään Pekingissä - ElmoTV Leijonat\nSebastian Aho voi hyvinkin olla jo kahden vuoden päästä yksi maailman 3-5 parhaasta jääkiekkoilijasta.\nPekingin olympiakisojen kiekkoturnaus avaisi Suomelle huippusauman. Jalkeilla olisi jopa kaikkien aikojen Leijona-joukkue.\nLeijonat olisi yksi Pekingin olympiaturnauksen suurimmista ennakkosuosikeista, mikäli NHL:n tähdet nähdään olympiajäillä kahdeksan vuoden tauon jälkeen. Iltalehden haastattelema kansainvälisen jääkiekkoliiton varapuheenjohtaja Kalervo Kummola uskoo, että neuvotteluissa IIHF:n, KOK:n ja NHL:n välillä päästään pian sopuun. Kyse on enää loppusilauksesta.\nViimeksi NHL-pelaajat ovat olleet mukana Sotšin olympialaisissa 2014.\nUrheilullisesta näkökulmasta NHL-pelaajien paluu olympiakaukaloihin olisi kokonaisuutena loistoisku. Vuoden 2018 Pyeongchangin olympiakisojen kiekkoturnaus oli eittämättä laimea ilman NHL-pelaajia.\nVuoden 2016 World Cup -turnaus ei saavuttanut kovinkaan uskottavaa asemaa urheilullisesti, eikä turnausta ole uudestaan näköpiirissä. Kaikkien, paitsi ehkä NHL:n rahantekokoneiston, näkökulmasta NHL-pelaajien paluu olympialaisiin on erittäin toivottu ratkaisu.\nToisaalta NHL-huippupelaajien esiintyminen yhdessä maailman suurimmista urheilutapahtumista Aasian mantereella ei voi NHL:n näkyvyydelle ja maailmanvalloitukselle ainakaan hallaa tehdä. Tuollaista mahdollisuutta ei nyt NHL voi jättää käyttämättä.\nSuomen kannalta näkymä olisi suorastaan mehukas, mikäli Leijonat saisi olympiakaukaloon kaikki parhaat pelaajat.\nPekingin kisoissa olisi Suomen uudet kultaiset sukupolvet likipitäen parhaassa peli-iässä.\nNimittäin Pekingin kisoissa olisi Suomen uudet kultaiset sukupolvet likipitäen parhaassa peli-iässä. Ne sukupolvet, jotka ovat olleet esimerkiksi voittamassa nuorten MM-kultaa 2014 ja 2016.\nLeijonat olisi turnauksessa jalkeilla ehkäpä kaikkien aikojen joukkueella, joka ei kalpenisi yhdellekään turnauksen muulle kärkimaalle. Etenkin kahteen kärkiketjuun Suomella on laittaa kaukaloon aivan NHL:n kärkipään tuloksentekijöitä. Samalla Suomella on alempiin ketjuihin äärimmäisen hyviä roolipelaajia.\nSuomella on myös tukku pelaajia, jotka ovat aivan NHL:n läpimurron kynnyksellä tällä hetkellä. Kilpailu olympiajoukkuepaikoista voisi siis äityä kovaksi.\nOlympiakulta maailman kovimmassa jääkiekkoturnauksessa saattaa kuulostaa kovalta käsitteeltä, mutta Leijonat olisi kiistatta yksi kisojen suurimmista suosikeista ja yksi niistä maista, jotka olympiakullan tulevat viemään.\nVahva roolitus hyökkäyksessä\nKeskikaista on Suomella äärimmäisen vahva. Kahteen kärkiketjuun on laittaa Sebastian Aho ja Aleksander Barkov, jotka molemmat ovat aivan NHL:n absoluuttista parhaimmistoa.\nAho, kiekkoprofessori, on kerrassaan huima jääkiekkoilija. Pelaaja, jota paremmin peliä ymmärtää harva. Samaan kategoriaan menee Barkov. Molemmat ovat nousseet jo nuorena NHL:n parhaimmistoon, ja olympialaisissa Aho olisi 24-vuotias ja Barkov 26-vuotias.\nNäiden kahden herran takana on kasvamassa Suomen keskikaistalle kova osaaja, Jesperi Kotkaniemi. Vaikka toinen kausi NHL:ssä menikin penkin alle, ongelmakohdat on tunnistettu ja Kotkaniemi tekee töitä suunnan kääntämiseksi. Kotkaniemen raamit ja ominaisuudet on kuin luotu huippusentterin rooliin NHL:ssä.\nOlympialaisissa hän ei kuitenkaan haastaisi Ahoa ja Barkovia kärkisentterin roolista.\nLaitahyökkääjiksi on tarjolla kärkiketjuihin Teuvo Teräväinen, Mikko Rantanen, Patrik Laine ja Mikael Granlund, jotka olisivat turnauksessa jo kokeneita NHL-pelaajia mutta parhaassa peli-iässä. Taustalla kärkkyisi esimerkiksi Kaapo Kakko.\nMoni kärkimaa pystyisi kasaamaan turnaukseen neljä erinomaista tulosyksikköä. Suomi ei tähän aivan kykenisi, mutta toisaalta joukkueen kokonaisuuteen tarvitaan aina hyviä roolipelaajia alempiin ketjuihin. Sellaisia pelaajia, jotka kykenevät tekemään tulosta, mutta joiden tehtävä on esimerkiksi pysäyttää vastustajan ykkösvitjat.\nNiitä Suomella on. Kasperi Kapanen, Joel Armia ja Artturi Lehkonen ovat omissa rooleissaan avainpelaajia joukkueissaan.\nPuolustus olisi kysymysmerkki\nPuolustuksen osalta Suomen osaaminen olisi hyvinkin riittävää, mutta ei turnauksen parhaimmistoa.\nMyös puolustukseen olisi tarjolla kahden kultaisen sukupolven pelaajia, jotka olisivat turnauksessa parhaassa peli-iässä ja kokeneita NHL-pelaajia. Lisäksi kärjen takana on kasvamassa useita nuoria puolustajia, jotka voivat hyvinkin tulevan vajaan kahden vuoden aikana nousta NHL:ään isompaan rooliin ja kolkuttelemaan olympiaportteja.\nMissä menevät talvella 2022 esimerkiksi sellaiset nimet kuin Ville Heinola, Sami Niku, Olli Juolevi, Juuso Välimäki tai Urho Vaakanainen?\nHeinolan ensimmäinen kausi NHL-varauksen jälkeen alkoi lupaavasti, sillä hän oli heti mukana Winnipeg Jetsin NHL-miehistössä ja teki kahdeksassa pelissä peräti viisi tehopistettä. Kuitenkin syksyllä tie kävi takaisin Lukkoon, jossa Heinola pääsi kehittymään Pekka Virran alaisuudessa.\nHeinola voi olla niitä nuorempia puolustajia, jotka murtautuisivat olympiajoukkueeseen. Toisaalta NHL-ovien juurella ovat myös muun muassa Niku, Välimäki ja Vaakanainen.\nJuolevin urakehitys on tyssännyt lukuisiin loukkaantumisiin, eikä vuoden 2016 varaustilaisuuden viidentenä varatulla Juolevilla ole vyöllä vieläkään yhtään NHL-peliä.\nMielenkiintoinen nimi on Mikko Lehtonen, joka oli päättyneellä kaudella Jokereissa kenties paras Euroopassa pelannut puolustaja. Se poiki sopimuksen NHL:ään Torontoon.\nOlympiajoukkueen puolustuksen runko rakentuisi luonnollisesti Miro Heiskasen, Esa Lindellin ja Rasmus Ristolaisen ympärille. Kolmikko on joukkueissaan isossa roolissa, mutta näistä erityisesti Heiskanen ja Lindell ovat erinomaisia NHL-puolustajia.\nRistolainen pelaa yhdessä NHL:n heikoimmista organisaatioista, jossa hän on saanut jo nuorena isoa vastuuta. Ristolainen ei kuulu kuitenkaan NHL-puolustajien eliittiin, vaan on NHL:ssä kelvollinen kakkosparin puolustaja.\nHeidän taakseen on tarjolla paljon kelvollisia vaihtoehtoja, ja on tässä vaiheessa vielä vaikea sanoa, ketkä heistä voisi joukkueeseen nousta. Moni on lähellä murtautumista NHL:ään vakiokokoonpanon rooliin.\nMiltä näyttäisivät Leijonien ketjut Pekingissä 2022?\nElmo valitsi Leijonille 13 hyökkääjää, seitsemän puolustajaa ja kolme maalivahtia Pekingin olympialaisiin 2022. Joukkue on nuorehko, sillä mukana ei olisi yhtäkään yli 30-vuotiasta kenttäpelaajaa, mutta kokemusta NHL-tasolta olisi riittämiin.\nMikko Rantanen – Aleksander Barkov – Mikael Granlund\nTeuvo Teräväinen – Sebastian Aho – Patrik Laine\nJoonas Donskoi – Jesperi Kotkaniemi – Kasperi Kapanen\nArtturi Lehkonen – Roope Hintz – Joel Armia\nVille Heinola – Markus Nutivaara\nPekingin olympialaiset järjestetään 4.-20. helmikuuta 2022.


Tienvarren otukset - Pyöräily - Yksivaihde.net\ngrotto (grotto) December 27, 2020, 6:01pm #1\nTuli taas saaristoviikonlopun aikana niin monta hienoa otusta vastaan, että tuli mieleen tehdä tällanen elukkatopikki kun muistui myös rokpeten mikälie korppikotkabongauspostaus lähimenneisyydestä mieleen.\nMinkälaisiin otuksiin satunnaisten ajokoirien lisäksi sitä tulee törmättyä tuolla ulkona kirmatessa?\nHaluisin uskoa, että äänettömällä voimansiirrolla lipuessa näitä tulee enemmän vastaan, mutta ehkä se on sellasta extrafiilistelyä…\nListaan tähän omia suosikkeja:\nTää kaveri kuumottelee pellon laidassa joko yksin tai possessa kaikessa siivekkäässä raptorimaisuudessaan. Lähtiessään lentoon paljastaa huikeen kokonsa, huhhuh. Badass.\nMä nään johtajalinnun…\nNää hessut on yleensä tosi kaukana pellon laidassa ja tuijottaa tiukasti takasin. Siks näistä onkin hankala nähdä muuta, kuin suoraan edestäpäin oleva silhuetti. Kerran meinasin törmätä suvisaaristossa peuraan joka ylitti tietä - meni ehkä metrin pari ohi pyllyn puolelta!\nNää on vähän peuroja rauhallisempia möllöttäjiä. Ehkä sen takia näitä näkee usein varsinkin loppukesästä möllöttämässä kovin lähelläkin tietä pellon laidassa. Lunkeja kavereita, mutta ISOJA varsinkin läheltä.\nSe takkunen möykky, joka kattoo pimeänä talvi-iltana vähän hölmistyneenä suoraan sun sieluun keskeltä KLV:tä. Ei hievahdakaan ennen kun pysähdyt ja jolkottelee sitten vähän pyylevästi kohti lähintä pusikkoa.\nSe mukamas ovela tyyppi, joka lähtee kuitenkin aina pakenemaan pyörän liikesuuntaan. Siisti tyyppi kuitenkin, jaksaa juosta satakin metriä pyörän tahtia samaa matkaa. Viihtyy yllättävän hyvin cityssä.\nMmmMMmmMoOOoOOO! Mä aina koitan ammua näille ohi ajaessa. Oi sitä riemua jos ne ammuu takasin, hihhei! \_o/\nKeitäs muita siellä olikaan?\njuhani (juhani) December 27, 2020, 6:01pm #2\nhyvänmielen lanka! ei kyllä oo mitään lisättävää tohon listaan.\nsamaistun kettukokemukseen. toissavuonna tukholmassa polkaisin lähiöistä aamulaivalle ja sain ketusta seuraa auringonnousun säteiden kera.\nsit on ne itikkaparvet joita ei nää, mut jotka tuntee kasvoissa kun ajaa läpi\nBiciolli (biciolli) December 27, 2020, 6:01pm #3\n^^ Minulla on jossakin arkistoissani samanlainen kuva puolalaisesta isosta sonnista. Jalkazoomasin Exaktalla, kuiluetsimellä ja 25 mm Flektogonilla. Laukaistuani ihmettelin tunkkaista ilmanlaatua ja nostaessani katseeni huomasi olevani melkein kiinni sonnissa. Sitten varovainen perääntyminen. Sillä oli vielä ketjussa varaa.\nasb (asb) December 27, 2020, 6:01pm #4\nJänis on aika yleinen kirittäjä täällä Pelto-Helsingissä.\nKiva et en oo ainoo, joka ammuu lehmille. #normaali hullu.\nmohnomishe (mohnomishe) December 27, 2020, 6:01pm #5\nViime vuonna bongasin näistä ainakin ketun, peuran ja lehmän. Ja hevosia ja siilejä ja päästäisiä ja miljoona semmosta cityrusakkoa. Yhden biisaminkin havaitsin. Nyt keväämmällä näkyny kyy ja rantakäärme. On siellä kaikellaista\nl33t (l33t) December 27, 2020, 6:01pm #6\nEilen Lahden GG-lenkillä pysähdyttiin metsätiellä/suon reunassa ihmettelemään kurnuttajien soidinhuutelua, hauska ääni.\ntnts (tnts) December 27, 2020, 6:01pm #7\nOunasvaaralla maastopyöräillessä meenasi tulla porokolareita ja karhunkierroksella kitkajoen suvannosta nouseva joutsen meenasi tulla kans päin.\ntäälläpäin mukavimat bongaukset on peurat, supit, ketut ja petolinnut.\nkanadanpaskahanhet töölönlahdella sit ei niinkään.\nmannine (mannine) December 27, 2020, 6:01pm #8\nHanhi ei riittäny\nmunccis (munccis) December 27, 2020, 6:01pm #9\nMikä niissä hanhissa siellä Helsingissä vituttaa?\nTampereella voi yöaikaan törmätä kettuihin, mutta elämäni huippuhetkiä on itse asiassa tältä keväältä tilanne, jossa pupu kurvasi eteeni eikä osannut painaa sivuun vaan painoi täysii siinä edessäni hyvän tovin. Tuli aika kirifiilis.\nmakko (makko) December 27, 2020, 6:01pm #10\nHanhet tykkää paskoa. Taino, ei ne oikeen muuta teekkään.\nKerran oon karhuun törmännyt, joskin etäämmältä. Sit näitä muita langassa mainittuja tullut nähtyä kanssa, jäniksiä, oravia ja jotain sorsia varmaan eniten.\nwalto (walto) December 27, 2020, 6:01pm #11\nKämänen räpsy koska taisin ottaa tämän lennosta, mutta pari tällästä näky viime kesänä.\nErik (erik) December 27, 2020, 6:01pm #12\nPääsiäisenä näin joutsenpariskunnan pellolla.\nPaarmat ja muut suristajat on yleisiä kesällä. Ja ikäviä.\nIsoja etanoita näin kerran Saksassa. Nousivat sateen jälkeen asvaltille. Sai väistellä. Ja nää oli siis kämmenen kokoisia.\nParas bongaus oli silti valkoinen ylväs hevonen Ruotsissa pari kesää sitten. Hyppäs metästä tielle. Never forget. Hepat muutenkin on parhaita.\nKare_Eskola December 27, 2020, 6:01pm #13\nNe “peurat” mitä kaupungissa näkee ovat tietysti metsäkauriita. Niitä on täällä Viikin huudeilla vakiolauma, jonka olopaikkoihin ja elinrytmiin olen hyvin tutustunut työmatkojen ja iltakävelyiden myötä.\nSyksymmällä ja aiemmin ja keväällä niitä oli helppo bongailla otsalieskalla.\nLumikko (lumikko) December 27, 2020, 6:01pm #14\nMaastopyöräilyni alkuvaiheessa tuli välillä apinoita vastaan poluilla. Sittemmin vaihtunu perussuomalaisiin oraviin ja sen semmosiin, mitä metsissä nyt on. Kovin isoihin otuksiin en oo törmänny, Helsingin keskuspuistossa kylläkin karhuun, mutta se oli yksivaihteisella liikkeellä ja tähänki ketjuun postannut.\npeltsip (peltsip) December 27, 2020, 6:01pm #15\nmutta mitä se kettu sanoo?!?\nite törmään etupäässä itikoihin.\nTompax (tompax) December 27, 2020, 6:01pm #16\nEilen maaliikennekeskuksen huudeilla kapinen kettu. Tuli oikein paska fiilis, niin oli surku kunto repolaisella.\nViimekesänä Varsapuistossa mäyrä. Piti oikein googlettaa että mikä mörkö, kun en kaupunkilaisena ole päässyt tollaiseen ennen törmäämään.\nMrSticha (mrsticha) December 27, 2020, 6:01pm #17\nViime syksynä työmatkalla näin tällaisen porukan pyrkimässä kelville.\ne. Eka oli rohkea ja muuta lammasti. Soitin hätäkeskukseen. Omistaja olikin jo kaipaillut:)\nwehola (wehola) December 27, 2020, 6:01pm #18\nViime viikolla halikon rikalan ek:lla tien ylitti hiukka ennen pyörää 4 metsäkaurista. Melko huikeeta.\ntutam (tutam) December 27, 2020, 6:01pm #19\nViikki-Herttoniemi -seudulla törmää kaikenlaiseen elämänmuotoon. Välillä on kamera mukana, joten tässä pyöräillessä kohdattua:\nKettu, joka oli sen verran kesy, että seurasi minua melkein kotiovelle asti ja tuli haistelemaan aina kun pysähdyin ihmettelemään.\nKärppä Viikin pelloilta, joiden läpi aina välillä poljen työmatkat.\nValkohäntäkauriita ja supidogeja on myös tullut kohdattua, mutta silloin on ollut kamera ulottumattomissa. Ja tietty lintuja paljon.\nMERKKARI (PIENI MERENNEITO) December 27, 2020, 6:01pm #20\nmuistelen lämmöllä sitä kun joskus päätin polkea kiskoon. pysähdyin siuntiossa matkan varrella kaverin mökillä ja vedin siellä kepeät bönthöt ja lähdin ajelemaan seuraavana aamuna darrassa lohjan kautta kiskoon.\nsiuntiossa jossain upeaa pikkutietä mutkitellessani satuin näkemään peuran pellolla ja onnistuin jopa ottamaan siitä kuvan kännykkäkameralla. kuvan jota nyt yritän metsästää, enkä luultavasti löydä.


Annikan blogi: Vihdoinkin: matkakertomus\nGradu on pitänyt sen verran kiireisenä, että Saksan matkapostaus siirtyikin loppuviikosta alkuviikkoon. :)\nHeinäkuun loppupuolella lomailin J:n kanssa viikon verran Saksassa, muutaman päivän Kölnissä ja muutaman Frankfurtissa. Eniten matkan aikana tuli varmaan harrastettua shoppailua - jos mä nään kivan kaupan jossain, mun on pakko päästä käymään siellä. Mutta kyllä nähtävyyksiäkin tuli katseltua. Ostoksistani teen vielä myöhemmin erillisen postauksen, kunhan saan valokuvattua ne. :)\nKölnissä piti tietenkin käydä ostamassa Kölnin vettä. :) Mulle oli ihan uutta, että se onkin unisex-tuoksu - olin aina pitänyt sitä miesten partavetenä. ;)\nToinen must oli Kölnin tuomiokirkko. Olin käynyt kirkossa jo kerran aikaisemminkin, upea ilmestys edelleen. Tykkäsin erityisesti lasimaalauksista...\n... ja maisemista tornista. Torniin kiipeäminen oli aikamoinen rääkki, mutta ehdottomasti sen arvoista. Ja samaan hintaan pääsi katsastamaan kirkon kellotkin. :)\nEräänä päivänä matkustimme köysiradalla Reinin yli Reininpuistoon:\nPuistossa kiersi minijuna, jolla teimme kierroksen aikomuksena säästää vähän askelia. Loppujen lopuksi teimme ajelun jälkeen kävellenkin vielä aikamoisen kierroksen puistossa.\nPuistossa oli tosi upeita kukkaistutuksia ja suihkulähteitä. J varmaan hermostui muhun, kun halusin vähän väliä pysähtyä ottamaan valokuvia. ;)\nFrankfurtin maisemia kävimme katsomassa Main Tower -pilvenpiirtäjästä. Sinne pääsi onneksi hissillä. :)\nMaisemien katselun lisäksi piipahdimme Frankfurtissa luonnonhistoriallisessa museossa, jossa oli esillä suunnilleen kaikki mahdollinen luonnonhistoriasta. ;) Suosikkejamme olivat dinosaurusten luurangot - tai kai niiden mallit. Museon edessä oli pari dinopatsasta, onneksi tuollaisia ei nykyään kävele vastaan. ;)\nKoko reissun ajan tuli syötyä tosi hyvin. Pari kertaa kävimme italialaisessa ravintolassa ja muutaman kerran saksalaisessa paikassa syömässä. Viimeisenä iltana löysimme Frankfurtin vanhasta kaupungista (ainakin meidän mielestä ;) perisaksalaisen ravintolan, jossa söin makkaraa ja hapankaalia. :) Herkullisia olivat myös kaikki kakut ja jätskit, joita söimme välipalaksi.\nLähettänyt Annika klo 18.06\nKristiina 21. elokuuta 2008 klo 12.06\nTuttuja maisemia matkakertomuksessasi näkyi! ;) Kuulosti ihan sille, että teillä oli mukava reissu. :)\nAnnika 24. elokuuta 2008 klo 10.50\nJuu, oli kyllä tosi mukava matka! :)\ncebic 30. elokuuta 2008 klo 15.37\nIhana reissu kuvien perusteella ollut, voi että. Ja nopeasti olet opiskellut jos nyt jo gradua kirjoittelet! Tai siis ikäsi päättelen tuosta blogin urlista :) Mulla on opiskelut ihan alkutekijöissään ja oon siuta vuotta nuorempi :)\nAnnika 9. syyskuuta 2008 klo 18.59\nJuu, ihan oikein päätelty ikä. :) Pääaineopintoja on tullut tehtyä aika ripeään tahtiin, mut muuten on vielä vähän tekemistä opintojen kanssa. :)\nTuliaisia Saksasta - itselleni ;)


Oma kammari: toukokuuta 2019\nKevät etenee sitä vauhtia, että kiireen vilkkaan on ryhdyttävä keräämään voikukkia. Niiden kukinta kun menee niin nopeasti ohi. Olen monena vuonna hyödyntänyt voikukkia tekemällä niistä siirappia. Tänä keväänä aioin kokeilla marmeladin tekoa.\nKannattaa kerätä juuri auenneita kukkia. Keräsin niitä noin pari litraa. Laitoin keräysastian päälle kannen vähäksi aikaa, jolloin kaikki kukissa olleet ötökät nousivat pintaan ja sain ne helposti nypittyä pois.\nKukista kannattaa käyttää vain keltaiset terälehdet, kaikki vihreä tuo marmelaadiin kitkeryyttä. Sitten vain vettä päälle ja nopea kuumennus. Kukat sivilöidään nesteestä pois ja hillosokeri lisätään keitinveteen ja seosta keitetään kymmenisen minuuttia. Valmis marmeladi kaadetaan puhtaisiin lasipurkkeihin.\nHerkullista vaikkapa paahtoleivän päällä\nLähettänyt Mirja Parviainen klo 22.23 Ei kommentteja:\nLähettänyt Mirja Parviainen klo 0.07 Ei kommentteja:\nVilliyrtit nyt parhaimmillaan; vuohenputkipasteijat maistuivat #villiyrttiruokahaaste\nVilliyrttikausi on aluillaan! Lähiympäristön kasveja voi hyvin kerätä syötäväksi! Kasveja kannattaa kuitenkin kerätä vähän syrjemmältä ja ei aivan vilkkaimman koiranulkoilutusreitin tai tien vierestä. Mukaan kannattaa napata kori tai pussi, sakset ja hanskat. Kerää herkullisimman näköiset yksilöt sieltä täältä valikoiden, jotta kasvusto pysyy elinvoimaisena\nKeräsin tänään vuohenputkea ja nokkosta. Vuohenputkea voi käyttää vaikka piirakassa tai salaatissa. Nokkosesta saa puolestaan herkullista keittoa ja sitä voi lisätä vaikkapa ohukaistaikinaan.\nVilliyrtit ovat parhaimmillaan nuorina, niinpä niiden paras satokausi on touko-kesäkuussa. Joten nyt kannattaa pitää silmät auki ja pussi mukana ulkoillessa!\nTänä kesänä villiruokakauteni käynnistyi vuohenputkella. Vuohenputki on sitkeä rikkaruoho ja varmaan jokaisen puutarhasta sitä löytyy. Se on vaikea hävitettävä ja lisääntyy katkenneiden maavarsiensa kautta tehokkaasti.\nVuohenputken parhaat tuntomerkit ovat, että sen lehdet ovat kahteen kertaan kolmisormiset. Tämä tarkoittaa sitä, että lehti jakautuu kolmeen osaan, joista kukin jakaantuu kolmeen lehdykkään. Toinen hyvä tunnistuskeino on se, että varsi on selkeästi kourumainen ja varren tyvessä on punertavaa.\nVuohenputken kasvusto on yleensä hyvin tiheää. Maku on parhaimmillaan silloin, kun lehdet kerätään vaaleanvihreinä ja vielä hiukan suppuisina. Eli juuri nyt! Niiden maku muistuttaa hieman porkkanaa ja selleriäkin. Vihersalaateissa se on todella maukas yhdistettynä vaikkapa varhaiskaalin kanssa.\nTein vuohenputkesta pasteijoita, joihin lisäsin hieman kuivattuja suppilovahveroita, joita kotoa vielä löytyy. Mausteeksi ruohosipulia ja tomaattia. Kaikki aineet pannulle pilkottuna, vähän voita ja öljyä sekaan ja kuumennetaan sellaiset 4-5 min. Ei sen pidempään. Jääkaapissa oli vielä yrttituorejuustoa ja lisäsin nokareen sitä vuohenputki-sieni-tomaatti-sipuli- sekoituksen päälle.\nVoitaikinalevyt laitoin puoliksi, toiseen levitin täytteen ja toisen puolikkaan laitoin katoksi. Tiukasti kiinni ja vähän kanamunalla voitelua lopuksi. Kuumaan uuniin 200 asteeseen ja hyvää tuli.\nLähettänyt Mirja Parviainen klo 2.52 Ei kommentteja:\nTein pari viikkoa sitten ensimmäisen kombucha annokseni ja tänään se oli valmista pullotetavaksi. Vähän etikkainen tuoksahdus tuli ja liemi sihisi pulloon laitettaessa. Joten juoma lienee siis valmista, mutta menikö vähän liian happamaksi...\nNyt odotellaan vielä viikko. Pullot laitoin kylmiöön. Päälle liimasin vanhasta aikakausilehdestä etiketit. Näyttää ihan kivalta. Ensi viikolla maistellaan.\nJa uusi satsi tulemaan, tottakai. Vähän entistä kompuchaa lasipurkkiin ja valmistettu musta tee, johon sokeri on sulatettu, joukkoon. Vaihdoin uuteen lasipurkkiin ja pesin entisen odottamaan seuraavaa satsia\nLähettänyt Mirja Parviainen klo 23.38 Ei kommentteja:


Kumisekoittimen vaihteiston ominaisuudet ja valintavaatimukset - Tieto - Jiangyin Deling Gearbox Co., Ltd\nKumisekoittimen vaihteiston ominaisuudet ja valintavaatimukset\nKumisekoittimen vaihteisto on vaihteistettu moottori, joka on suunniteltu vastaamaan raskaiden kuormitusten vaatimuksia. Sen rakennerakenne on modulaarinen, osien määrä pienenee ja määritysten määrä kasvaa. Se voi tarjota pienen tilan laipan akselin asentamiseksi ja ottaa käyttöön ei-kontaktityyppin erinomaisen suorituskyvyn. Ja kulutettava sokkelo on tiivistyslaite;\nKoska kumisekoittimen vaihteisto lisää kaappien lämmönhukka-alaa ja hyväksyy uuden tyyppisen tuulettimen kannattimen, lämpöhäviöteho on hyvä; Samalla se on ominaisuuksiltaan alhaisen melun ja myös realisoi äärimmäisen suuren hampaan kosketussuhteen. Asennusmenetelmä on joustava, joka tarjoaa pystysuorat, vaakasuorat, pystysuorat ja erilaiset asennusmuodot.\nJotta pystyttäisiin vastaamaan yhä suurempaan suorituskykyyn ja luotettavuuteen, kumi sekoittimen vaihteisto tarjoaa korkean mekaanisen lämpötehon ja erinomaisen suorituskyvyn. Kumisekoittimella on parasta käyttöikää ja luotettavuutta.\nKumin sisäisen sekoitusvaihteen valintaa varten on välttämätöntä hallita vaihdelaatikon rakenteen ja tehoparametrit, kuten siirtorakenteen koko, laatu, teho, nopeus, hyötysuhde, siirtonopeus ja kuormitusominaisuudet; Suoritusvaatimuksiin kuuluvat käyttövarmuus, käyttöikä, melu, tärinä, lämpötilan nousu ja lähetyksen tarkkuus.\nPari: Yksityiset yritykset eivät vie pääjoukko.\nSeuraava: Materiaali- ja rakennerakenne SZL-sarjan vaihteiston muovinen erikoisventtiili


Angie koks seksikauppa seinäjoki - Karlskrona Flickor\nIlmaiset seksi Paljasta pillua salatut elämät isabella · Takaapäin. Ilmainen toimitus yhdessä arkipäivässä - Tule ja nautit! Orgasmi video klippejä ilmais sexi seuraa keskustelua tiukka pillu. Mistä oulussa löytyisi gay-paikkoja? Nyt sinkut ja Lahti huomio. Marietta Spencer Tyks on isoäiti Yhdysvaltojen Indianasta. Liikuntakeskus Fressi Kuopio tarjoaa viihtyisissä tiloissa kattavat kuntosali- ryhmäliikunta- ja oheispalvelut. aurinkoinen mäntsälä tomtom päivitys Normaali hinta: helsingin uusyrityskeskus 9,90 €. erämaan kutsu novellin tulkinta Tarjoushinta yuzde hesaplama 4,95 €. PINKKI Pitsiset MICROSTRINGIT UPEASSA LAHJAPAKKAUKSESSA, Alusvaatteet ja asut naisille, Seksikauppa, Passion Mikrostringid lomond hotel melbourne. Nainen etsii miestä. Uusimaa (Helsinki), Angie Koks Ikä: 24v NÄHTY: klo Kuvat: 0 Teksti: 0 · Angie Koks. Nainen etsii miestä. Etelä-Pohjanmaa, VAALEA KAUNIS NAINEN. SEINÄJOKI Ikä: 32v NÄHTY: klo Kuvat: +2 Teksti: +1 · VAALEA KAUNIS NAINEN. SEINÄJOKI. Nainen etsii miestä. marraskuu Hieronta - erotic thai massage, Seksitreffit pk-seuraa tarjoavat KIELLETTY Seksikäs tyttö @ Hämeenlinna Etelä-Pohjanmaa, Thai massage Seinäjoki. Seksikauppa - Erotiikkaliike Oulu | Katso kaikki seksikaupat, erotiikkaliikkeet ja aikuisviihde -palvelut Oulussa. patriegalere.eu Angie Koks on Helsingissä!.\nAskersund: Angie koks seksikauppa seinäjoki\nEscort krakow hieronta nummela Jätti perse oulu intiimiä seuraa aikuisviihde kollit angie koks seksikauppa seinäjoki ilmaiset bussissa. Sex porno tirkistelyä movie seksi lähellä pimmppiä nuorta pillua ilmaiosta erotiikkaa. Jos kirjaudut ulos, menetät Puuttuu: Finis bb minna alasti alastomia naisia miehille inka merituuli panee naista ilmaisia Kikkeli filmi thai pari porn. Seksilelut, seksivälineet ja liukuvoiteet edullisesti suoraan varastosta. Hän tekee sen äärettömän taitavasti, ja samalla pidän pilluani kaksin käsin avattuna hänen. Thaihieronta espoo nainen saa orgasmin video seksi miss peppu video vanhat naiset.\nAngie koks seksikauppa seinäjoki 437\nAngie koks seksikauppa seinäjoki Copyright Päiväkahviseuraa Helsinki. We have a huge free DVD selection that you. Thai hieronta kannelmäki suomalainen sm kisat videoita. Nussimista lentokoneessa tube sedy mummo seksi vaasa eroottinen novelli seksi tarina. Miksi vaimoni saa paremmin orgasmeja dildon kanssa kuin minun?\nAngie koks seksikauppa seinäjoki Antaa persettä pillu ja pitkät perinteet. Videot äiti paljastaa pillunsa. Istunnon tunniste ei kelpaa. Aivan jumalaisen taitava nainen, hän ikäänkuin aisti aivan oikein miten Hyväilyt, läheisyys, toisen ihmisen kehon lämpö ja vavaisuttava orgasmi joka oli. Liikuntakeskus Fressi Kuopio tarjoaa viihtyisissä tiloissa kattavat kuntosali- ryhmäliikunta- ja oheispalvelut. Tiedä ja poika pitkähiuksinen punatukkainen nainen seksi vapaa naise alusvaatteet Etsitkö yrityksen Erotic Club Big Tits tarkempia tietoja.\nParemmat seksitreffit girl